70 godina rada Saobraćajnog fakulteta Univerziteta u Beogradu - Pluton Logistics\n23/11/2020 23/11/2020 Milica Milosavljevic\tjubilej Saobraćajnog fakulteta, Saobracajni fakultet, Saobraćajni fakultet Beograd, Univerzitet u Beogradu\nSaobraćajni fakultet Univerziteta u Beogradu obeležio je u subotu, 21. novembra, veliki jubilej – 70 godina rada. Drugačije i pod neobičnim okolnostima, ali sa osećajem velikog ponosa i odgovornosti.\nZa sedam decenija pređen je put od obrazovne ustanove čiji su značaj prepoznavali samo vizionari, do najznačajnije visokoškolske ustanove saobraćajne struke u Jugoistočnoj Evropi. Danas je ovaj fakultet deo struke koja je više nego bilo koja druga protkana u sve pore društva.\n– Osim velike časti koja nam je pružena time što smo deo ustanove ovako bogate istorije delimo i veliku odgovornost: da svojim radom i delima doprinesemo stvaranju najboljih saobraćajnih inženjera i radimo na unapređenju struke sveukupno. To je naša obaveza prema zajednici u kojoj živimo i radimo, čak i u kompleksnim okolnostima i uz izazove o kojima do skoro nismo mogli ni da sanjamo – navodi se u saopštenju Dekanskog kolegijuma Saobraćajnog fakulteta.\nSaobraćajni fakultet karakterišu i istaknuti rezultati u naučnoistraživačkom radu, intenzivna saradnja sa privredom i vodećim domaćim i međunarodnim institucijama u oblasti saobraćaja. Ovaj fakultet realizovao je više od 2.000 projekata, ekspertiza, veštačenja i studija, uključujući i učešće u 17 velikih evropskih istraživačkih poziva.\n– Bez obzira na izazove sa kojima smo suočeni nastavićemo da radimo na tome da Saobraćajni fakultet od dobrog postane izuzetan. Zato nećemo prekidati dalje unapređenje uslova rada i usavršavanje zaposlenih, modernizacije nastave, saradnje sa naučnom zajednicom, privredom i državnim institucijama!\n← Putarina ČEŠKA: Od 2021. više stope za kamione\nObjavljen novi Opšti deo plana raspodele dozvola →


Pacoli: Tramp će zvati delegaciju Kosova - JUGPRESS\nPacoli: Tramp će zvati delegaciju Kosova\nZamenik predsednika Vlade Kosova Bedžet Pacoli je rekao da je tokom posete ambasadoru SAD u Berlinu Ričardu Genelu (Richard Allen Grenell), delegacija Kosova dobila informaciju da će predsednik SAD Donald Tramp\nuskoro pozvati “jednu državnu delegaciju Kosova” da poseti Vašington.\nOn je ovo rekao u emisiji Zona B televizije Klan Kosova.\nPacoli nije rekao ko će sve biti u toj delegaciji koju će, po njegovim rečima , predvoditi Kosova Hašim Tači.\nPrema Pacolijevim rečima američki ambasador je rekao da će ta poseta biti “krajnje produktivna”.\nPacoli je rekao i da je “poznato da je ambasador Ričard Genel najbliži saradnik Donaldu Trampu”\n“Toliko blizak”, rekao je Pacoli, “da moze ući u Belu kuću bez ikakve najave”.


U prvom polugodištu ove godine, neto priliv SDI iznosio je 1,5 milijardi evra, odnosno visokih 6,7 procenata bruto domaćeg prozivoda, objavljeno je u najnovijem izveštaju Ministarstva finansija o tekućim makroekonomskim kretanjima.\nPored široke rasprostanjenosti po delatnostima, sve je veća geografska diversifikacija priliva SDI, piše u dokumentu.\nSedmogodišnja evroobveznica u vrednosti 2 milijarde evra emitovana u maju 2020, kako se precizira, zabeležena je kao snažan priliv portfolio investicija. U izveštaju se, takođe, navodi da je bruto domaći proizvod zemlje u prvih šest meseci pao za 0,8 procenata, kao direktna posledica smanjenja privredne aktivnosti u drugom tromesečju zbog primene zdravstvenih mera usled epidemije korona virusa.\nU prvoj polovini godine, deficit tekućeg računa platnog bilansa iznosio je 1,3 milijarde evra, i manji je za 166,2 miliona evra u odnosu na isti period 2019.\nDeficit na računu robe i usluga je iznosio 2,1 milijardu evra u posmatranom periodu i na međugodšnjem nivou je ostao gotovo nepromenjen, odnosno niži je za 8,6 miliona evra.\nInteresantan je podatak da je u spoljnotrgovinskoj razmeni usluga ostvaren suficit od pola milijarde evra, što je gotovo za trećinu više nego u uporednom lanjskom periodu.\nTome je najviše doprineo rast suficita u IKT uslugama, ali i manji pad izvoza turističkih usluga od uvoza.\nLični transferi novca iz inostranstva bili su manji za 22,5 procenata u odnosu na isti period 2019, prema podacima iz izveštaja Ministarstva finansija.


U Sarajevu otvorena 14. Konferencija načelnika generalštabova zemalja Balkana B-9\nMinistar odbrane Bosne i Hercegovine Sifet Podžić službeno je otvorio u utorak, 8. juna 2021. godine 14. Konferenciju načelnika generalštabova zemalja Balkana o vojnoj saradnji (Forum B-9), koja se u cilju unapređenja vojne saradnje zemalja Balkana i odgovora na sigurnosne izazove u regiji održava u Sarajevu.\nCentralnom sesijom trodnevne konferencije u sarajevskom hotelu „Hills” predsjedava načelnik Zajedničkog štaba Oružanih snaga BiH generalpukovnik Senad Mašović sa zamjenicima generalmajorima Ivicom Jerkićem i Gojkom Kneževićem te, kao posebna zvanica, načelnik Vojnog komiteta NATO-a britanski general sir Stuart Peach.\nGlavna radna tema konferencije nosi naslov - „Integracije: Saradnja i partnerstvo – Faktori regionalne i globalne stabilnosti i sigurnosti – perspektive izazovi i odgovor na COVID-19“. Kasnije tokom dana planirano je službeno potpisivanje zajedničke izjave o daljnjoj saradnji u okviru Foruma B-9.\nU prigodnom obraćanju, ministar Podžić je naglasio da je konferencija prilika da se rezimiraju stečena iskustva, kako bi se izgrađeni modeli operativnog partnerstva mogli još efikasnije primijeniti u nekim novim zajedničkim aranžmanima, ukoliko i kada za to budu donesene potrebne političke odluke na nacionalnim nivoima.\n„Države Jugoistočne Evrope, uz uvažavanje političkih ekonomskih i sveukupnih društvenih različitosti, pripadaju jedinstvenom sigurnosnom prostoru, na koji uticaj imaju iste ili vrlo slične sigurnosne prijetnje, rizici i izazovi, čije se posljedice u pravilu prelijevaju i proširuju na područja koja nadilaze državne okvire”, rekao je ministar Podžić te pobrojao prijetnje terorizma, prijetnje u kibernetičkom prostoru, nelegalnu trgovinu oružjem i eksplozivnim materijalima, migrantske tokove i s tim povezane kriminalne aktivnosti poput krijumčarenja ljudima, ali i sve kompleksnije hibridne prijetnje.\nSkup su u uvodu pozdravili i generali Mašović i Peach, naglašavajući da međusobna saradnja predstavlja prirodan odgovor na pomenute savremene prijetnje.\nKonferencija B-9 je već godinama inicijativa koja ima veliki značaj i doprinos za uspješnu saradnju u regionu, a što u konačnici rezultira i boljim sigurnosnim okruženjem za sve države regiona. Zbog toga, ova inicijativa ima veliki značaj i za Bosnu i Hercegovinu. Članice Foruma B-9 su: Albanija, BiH, Bugarska, Crna Gora, Grčka, Rumunija, Sjeverna Makedonija, Srbija i Turska.\nPored predstavnika zemalja članica, kao gosti Konferencije učestvuju i visoki predstavnici Vojnog komiteta EU, Združene komande NATO snaga u Napulju, Komande Oružanih snaga SAD u Evropi, kao i predstavnici zemalja posmatrača, odnosno najviši predstavnici Oružanih snaga Hrvatske i Slovenije.


Održan donatorski koktel u okviru humanitarne akcije „Magnet za ljubav“ - Retail Serbia\nU okviru humanitarne akcije „Magnet za ljubav”, kompanije MK Group, TDE Services, Srpska asocijacija menadžera i Institut za zdravstvenu zaštitu dece i omladine Vojvodine, organizovali su donatorski koktel u beogradskom hotelu 88 Rooms.\nZahvaljujući humanosti kompanija i pojedinaca, od početka do sada prikupljeno je oko 50 hiljada evra. Celokupan iznos biće uplaćen na žiro račun akcije „Magnet za ljubav“ pokrenute u nameri da se prikupe sredstva za nabavku magnetne rezonance (MRI), prateće opreme i prvog specijalnog inkubatora za MRI dijagnostiku prevremeno rođenih beba, novorođenčadi, dece i omladine Vojvodine, za koje je potrebno sakupiti 750 hiljada evra. Svi ljudi dobre volje sredstva mogu uplatiti putem žiro računa 105-5555511-36 kod AIK Banke, a otvoren je i SMS broj 6754, aktivan od 2. decembra, gde se slanjem poruke donira 100 dinara. Zahvaljujući ovoj akciji i nabavci inkubatora koji se može koristiti u aparatu za magnetnu rezonancu, Institut za zdravstvenu zaštitu dece i omladine Vojvodine, biće prva zdravstvena ustanova u Srbiji koja će omogućiti MRI preglede i precizniju dijagnostiku prevremeno rođene dece i novorođenčadi.\n„Institut za zdravstvenu zaštitu dece i omladine Vojvodine je ustanova koja pruža zdravstvenu zaštitu na tercijernom nivou za AP Vojvodinu. Ustanova ima izuzetne uspehe u lečenju, o čemu govori i veoma mala stopa smrtnosti od 0,357 godišnje. Stručan kadar i nabavljena sofisticirana oprema omogućavaju ovakve rezultate. Institutu ipak nedostaje veoma važan uređaj za dijagnostiku, a to je MR. Do sada su se deca prelgedala u KC Vojvodine i Institutu za Onkologiju. Decu je neophodno transportovati na pregled i omogućiti pratnju lekara i medicinskog tehničara. Obratili smo se javnosti i rezultat toga je humanitarna akcija Magnet za ljubav koju vodi istoimena fondacija koju su osnovale kompanije koje vode društveno odgovorno poslovanje: MK Group i TDE Srvices. Ovaj uređaj je prvi takav uređaj koji se nabavlja u Srbiji!“, izjavio je prof. dr Slobodan Grebeldinger, direktor Insituta za zdravstvenu zaštitu dece i omladine Vojvodine.\n„Svi mi, koji smo večeras prisutni u ovom prelepom hotelu, poslovni ljudi, menadžeri, direktori svakodnevno se bavimo statistikama, brojevima, analizama. Osnovni cilj nam je, kao rukovodiocima, ostvariti što veće uspehe na poslovnom planu uz što vece profesionalno zalaganje, ne samo nas rukovodioca, nego i naših zaposlenih. Pored toga što svako od nas svoj posao obavlja na profesionalan nacin, voleo bih da večeras svako od nas pomisli na društvo u kojem živimo, da pomisli na najmlađe članove društva, a to su deca. Deca su naša budućnost i naša je odgovornost da im obezbedimo što bolje uslove za razvoj tokom celog našeg života. Nadam se da će Magnet za ljubav oko sebe okupiti veliki broj ljudi, da će ti ljudi postati deo jedne velike porodice koja će osim ljubavi i humanosti, deci obezbediti i neophodni MRI aparat sa pripadajućom opremom i kompatibilni inkubator za prevremeno rođene bebe Srbije“, izjavio je Ištvan Đerman, direktor kompanije TDE Services.\n„Započeli smo ovu akciju u nameri da mališanima iz Vojvodine što pre omogućimo pravovremenu i tačnu dijagnostiku, a time i veće šanse za oporavak. Svesni smo da najmlađi članovi našeg društva, naši najveći borci, ne smeju da čekaju na izlečenje. Upravo zato želimo da im obezbedimo i pružimo podršku i vratimo im osmeh, radost i bezbrižnost. Od sredine novembra, kada je pokrenuta akcija, prikupljeno je 50 hiljada evra. Ovim putem pozivamo i druge kompanije i pojedince da se priključe i doniraju sredstva, izjavila je ovim povodom Gorana Vuksanović, HR direktor MK Group.\nSvoju humanu stranu na donatorskom koktelu pokazali su brojne kompanije i pojedinci. Značaj aparata za magnetnu rezonancu najviše se ogleda u u određivanju precizne dijagnostike kod dece i omladine, a posebno kod prevremeno rođenih i novorođenih beba. Magnenta rezonanca daje najbolju sliku u dijagnostici patoloških stanja u mozgu i kičmenoj moždini a pored toga, ona je najbolji izbor u dijagnostici i praćenju različitih tumora. Nabavkom magnetne rezonance, na Institutu za zdravstvenu zaštitu dece i omladine Vojvodine bilo bi omogućeno oko 4000 MRI pregleda godišnje, umesto dosadašnjih 830. Period čekanja na MRI preglede značajno će se skratiti, a i smanjiće se opterećenje ostalih ustanova koje uslužno obavljaju ovakve preglede za potrebe Instituta.


“URAGANKE” otputovale u Roterdam: Srbiju predstavljaju pesmom “Loco Loco” a evo i kada! (VIDEO) – Naši u svetu\n“URAGANKE” otputovale u Roterdam: Srbiju predstavljaju pesmom “Loco Loco” a evo i kada! (VIDEO)\nTekst je napisala članica grupe "Hurricane" Sanja Vučić, a muziku Nemanja Antonić.\nObjavljeno 09/05/21 u 11:00\nIvana Nikolić, Ksenija Knežević i Sanja Vučić, članice gurpe “Hurricane”, otputovale su rano jutros, 9. maja, u Roterdam, gde će pesmom “Loco Loco” predstavljati Srbiju na Evroviziji 2021. godine.\nČlanice grupe “Hurricane” su, kako saznajemo, oko 4 ujutru stigle na aerodrom Nikola Tesla u Beogradu, odakle su otputovale u Holandiju, gde će ove godine biti održana pesma Evrovizije, prenosi “Telegraf”.\nPodsetimo, grupa “Hurricane” pobedila je 2020. godine na Beoviziji sa pesmom “Hasta la Vista” , ali zbog pamndemije korona virusa otkazana je Evrovizija, pa će Ivana, Ksenija i Sanja 2021. godine sa novom pesmom “Loco Loco” predstavljati Srbiju na Evroviziji.\nU nastavku polušajte pesmu kojom će nas popularni sastav pedstavljati ove godine na Evroviziji:\nMihailo Mirković, uspešni student iz Srbije poručio mladima: “Pronađite sebe u onome što učite”


17-10-2018 07:26 Izdvojeno Srbija Politika\nAkt o demokratizaciji Srbije od 11. aprila 1999. godine, pokazuje da je Kogres odobrio tadašnjem američkom predsedniku Bilu Klintonu 50 miliona dolara za "promociju demokratije u Srbiji"!\nU odeljku 102 Akta o demokratizaciji Srbije piše da se radi o pomoći "srpskim demokratskim snagama". Kao svrha pomoći navodi se "razvoj institucija demokratske vlade" i razvoj "nezavisnog civilnog društva".\nDelatnosti koji mogu biti finansirane su: razvoj demokratije, razvoj NVO sektora, razvoj nezavisnih medija u Srbiji, razvoj vladavine prava...\nTreba napomenuti da se ovde radi samo o zvaničnoj američkoj državi, a da je najveći deo novca za "promociju demokratije" u Srbiji došao preko raznih zapadnjačkih NVO, koje su "nevladine", a takođe su, uglavnom, finansirane i od strane američke države.\n- 1999. godine samo Amerikanci su dali 150 miliona dolara, a novac su davale i razne NVO i druge Zapadne države. Prozapadna opozicija je bila zatrpana novcem, a kako to obično biva, najveći deo novca je otišao u privatne džepove lidera DOS, od Zorana Đinđića, pa nadalje... 2000. godine lakše je u Beogradu bilo naći dolare nego marke - rekao je Šešelj.\nŠta piše u "verbalnoj noti" koju je dobio Dačić pogledajte OVDE.


2000/10/25 22:09 Pokrivanje op�tinskih izbora ozbiljan izazov za medije\nWED, 25 OCT 2000 22:09:08 GMT\nPokrivanje op�tinskih izbora ozbiljan izazov za medije\nVeliki broj kosovskih medija, kako �tampanih tako i elektronskih, dobilo je od strane OEBS-a pravo pra�enja predizborne kampanje na Kosovu ili bolje re�i ta prava su dobili svi mediji koji su podneli zahtev. Novinarstvo se na Kosovu nalazi pred veoma zna�ajnim testom opstanka u uslovima tranzicije dru�tva, a pokrivanje lokalnih izbora na Kosovu stavilo je kosovske medije pred ozbiljnim izazovom.\nPostoji sedam dnevnih listova, tri TV stanice i pet radio stanica koje �e pratiti ove izbore zakazane za 28. oktobar. OEBS je putem Uredbi odredio obaveze koje treba da ispune mediji o na�inima pra�enja izbora. Od medija se ovim Uredbama tra�i da obezbede vreme, odnosno jednaki prostor za predizbornu kampanju politi�kih partija, kolacija, grupa gra�ana... Me�utim, takvo predstavljanje do sada se nije dogodilo i �to je najgore ne o�ekuje se da se do po�etka izbora ostvari. Iako odre�eni politi�ki subjekti ipak nisu u potpunosti ignorisani, sude�i po dosada�njoj praksi nemogu�e je da male partije ''zauzmu'' ni pribli�no jednaki prostor sa velikim partijama.\nDok u zemljama zapadne demokratije postoje profilisani mediji koji su bli�i desnici, levici ili centru, na Kosovu je do danas samo list ''Bota sot'' (koji se �tampa u �vajcarskoj, ali i prodaje na Kosovu) deklarisan kao desno orijentisani list. Drugi mediji se progla�avaju nezavisnim, a ve�ina politi�kih partija kao centristi�ke, ne isti�u�i to transparentno. S druge strane elektronski mediji su u procesu stvaranja, zato oni u svojim informativnim programima nemaju komentare, ve� samo objavljuju informacije koje prikupljaju tokom dana. S ovog aspekta se razlikuju �tampani mediji koji ne izbegavaju komentare.\nPostoje dve vrste donacija koje dobijaju kosovski mediji. Deo medija bez sumnje koristi partijske donacije, a drugi deo je zavisan od inostranih donatora. Mediji iz ove prve grupe brane glavne ciljeve njihovih partija, a drugi ne haju mnogo o interesima politi�kih partija, te je zato u njima ipak uo�ljivija ve�a sloboda pisanja. Uop�te, pozicioniranje medija treba posmatrati analogno sa pozicioniranjem politi�kih partija na Kosovu. Demokratski savez Kosova dr. Rugove koja se jo� uvek smatra najve�om partijom, ima podr�ku lista ''Bota sot'' koja i prednja�i tira�om i prodajom na tr�i�tu. Ovaj list se takore�i svake nedelje konforontira sa politi�arima i javnim li�nostima u vezi sa svojim napisima, koji �esto bivaju kasnije demantovani kao neistiniti. Smatra se da su upravo takvi �lanci bili listu potrebni kako bi pove�ali bira�ko telo DSK. Glavni rival DSK, partija biv�eg lidera OVK - Demokratska partija Kosova ima podr�ku tri dnevna lista: ''Dita'', ''Rilindja'' i ''Epoka e Re''. Ovom, podr�kom, partija naslednica OVK kao da nastoji da izjedna�i svoj uticaj preko sfere informisanja, iako sva ova tri lista zajedno ne dosti�u tira� lista ''Bota sot''. Napisi u ovim listovima se kre�u iz jednog ekstrema u drugi. List ''Bota sot'' optu�uje rivale DSK, upravo Demokratrsku partiju Kosova gospodina Thacija, kao levu politi�ku snagu koja se oslanja na marksizam - lenjinizam, iako barem u programu ove partije nema takvih elemenata. Tri rivalska lista koja ne pristaju na etiketu da su levi�arski, s druge strane optu�uju dr. Ibrahima Rugovu za ''nacionalnu izdaju'' tokom rata i posebno podse�aju javnost na njegove susrete sa srpskim liderom Milo�evi�em u vreme NATO bombardovanja srpskih vojnih polo�aja. Istovremeno se ''Rilindja'' u jeku predizborne kampanje ne ustru�ava da plasira i po �etiri teksta po broju protiv lidera DSK Rugove, bilo da se radi o realnim kritikama ili potpuno besmislenim, reklo bi se pod motom ''po svaku cenu protiv Rugove''. Ostali listovi, koji tako�e tvrde da su nezavisni, ali koji zavise od inostranih donacija, kao �to su ''Koha ditore,'' Vetona Surroia, drugi list po tira�u, zatim ''Kosova sot'' izdava�a Ru�di Kadriua i ''Zeri'' izdava�a Bljerima Shale sa pribli�no jednakim tira�om, nastoje da budu u centru i da ne favorizju odre�ene politi�ke subjekte. Me�utim, na osnovu izvr�enih analiza proizilazi da i ovi listovi pru�aju svoju ''prikrivenu'' podr�ku odre�enim politi�kim subjektima.\nOsim DSK i DPK, na Kosovu se smatraju realnim snagama (koje bi mogle da zabele�e odre�ene rezulate na izborima) i Koalicija Alijansa za budu�nost Kosova (AAK) kojom rukovodi biv�i lokalni komandant OVK Ramush Hajradinaj i partija Liberalni centar Kosova koju tako�e vodi jedan biv�i oficir OVK Naim Maloku. U Izve�tajima lista ''Koha ditore'' partija Liberalnog centra Kosova se �esto predstavlja na udarnijim mestima, �to nije slu�aj sa ve�im partijama kao �to su DSK i DPK, a isto se to de�ava i u listu ''ZERI'' koja favorizuje Koaliciju AAK i njenog lidera Hajradinaja.\nList ''Kosova sot'' ima oscilacija. Ovaj list se u vreme kampanje nalazi u defanzivi, ali njeno pisanje je �esto neujedna�eno i de�ava se da jednoga dana vi�e prostora bude posve�eno jednom politi�kom subjektu, a drugoga dana nekom sasvim drugom...\nMo�da se to de�ava iz razloga �to ovaj list nastoji da ostane na uravnote�enim pozicijama, iako to �esto navodi da se ovom listu razmi�lja kao novini bez istinske ure�iva�ke politike. Trenutno najuticajniji listovi na Kosovu, kao �to su ''Bota sot'' i ''Koha ditore'', ne samo da gaje svoje ekstremne me�usobne antipatije, ve� se to o�ituje i u njihovom odnosu prema partijama koje podr�avaju. Tako, na primer ''Koha ditore'' nikada i ni u �emu ne�e podr�ati lidera DSK Ibrahima Rugovu, pa i kada za to ima realnih razloga, s druge strane ''Bota sot'' �e ga ''braniti'' po svaku cenu, �ak i onda kada svi ostali mediji pi�u da je u ne�emu napravio pogre�an korak. Nedavno je rukovodstvo DSK optu�ilo uredni�tvo ''Kohe ditore'' da posti�e politi�ko nasilje, nakon vi�e napada na aktiviste ove politi�ke snage ali i nakon po svaku cenu kriti�kih tekstova protiv lokalnih odbora ili �lanova DSK. Rivalstvo izme�u '''Bota sot'' i ''Kohe ditore'' je pra�eno i nekulturnim sva�ama na ra�un jednog i drugog lista ili �lanova uredni�tva dvaju listova. Ovim sva�ama se nedavno pridru�io i dnevnik ''Zeri'' koji je napao oba lista i biva napadan od oba. Sve to umara �itaoce i javne li�nosti i zbog toga to �esto ide u prilog drugim listovima kao �to je ''Kosova sot'', koji se ve� dve godine nalazi negde na sredini - ni prvi ni poslednji.\nA kako glavni listovi pi�u o predizbornoj kampanji?\n''Bota sot'', na primer, svoju fotoreporta�u oko plakata politi�kih partija postavljenim na raznim mestima, na zidovima, vitrinama radnji itd., prati tendencioznim tekstom. Ispod fotografija gde se vidi kratica DPK i njeni kandidati na izborima objavljuje se re�enica: ''Fotografije koje ru�e grad'', dok ispod fotografija DSK i Liberalne partije Kosova stoji tekst: ''Ko to cepa plakate''. Pristrasnost dnevnika ''Bota sot'' zapa�a se i u izve�tajima u kojima se predstavljaju skupovi DSK, koji ve� na po�etku u prvim re�enicama sadr�e konstataciju ''glavni pretendent'', ''glavna i najmasovnija partija'' itd. Tri lista bliska DPK, s druge strane na prvim stranicama prenose tekstove o DPK i njenoj predizbornoj kampanji sa naslovima koji u sebi sadr�e i podse�anje na UCK i slobodu koju je ona izvojevala uz obe�anja bira�ima da �e ostvariti nezavisnosti. Prilikom susreta ameri�kog ambasadora Ri�arda Holbruka sa albanskim liderima ''Rilindja'' objavljuje samo njegovu fotografiju sa Thacijem, a ''Bota sot'' samo sa Rugovom... Oni koji nemaju mogu�nosti da kupe obe novine, ostaju uskra�eni za objektivnu informaciju...\nPre nekoliko nedelja list ''Bota sot'' je dobio ozbiljno upozorenje od nekih albanskih �lanova zajedni�kih administrativnih organa. Jedan od albanskih lidera Rexhep Qosja koji predstavlja jednu malu partiju u ovim zajedni�kim organima ovaj list je nazvao ''fa�isti�kim i antinacionalnim''. Svoj revolt je izrazio nakon �to je ovaj list za vreme kampanje identifikovao Qosju sa srpskim akademikom �osi�em ( koji je za Albance nepo�eljan ), a �to bi za stanovni�tvo trebalo da podrzumeva da je on ''progla�en'' nacionalnim izdajnikom. Odmah nakon toga list su posetili predstavnici gospodina Ku�nera i izgleda da je to uticalo da ovaj dnevnik trenutno obustavi beskrupolozne optu�be na ra�un protivnika dr. Rugove.\nMe�utim, uprkos manjem odjeku koji imaju skandalozni napisi listova u suprotnom taboru, kritike Privremenog administrativnog ve�a nisu izbegli ni list ''Dita'', kao ni Agencija ''Kosova press'', (bliski Thacijevoj partiji), koja je te�ko optu�ila DSK i Rugovu za saradnju sa srpskim politi�kim strukturama, a samo dva dana pre otvaranja predizborne kampanje. Smi�ljaju se tako�e opasne optu�be da je navodno DSK i sam Rugova sa Srpskim nacionalnim ve�em poslao na adresu Ha�kog tribunala imena biv�ih pripadnika OVK koji su navodno po�inili ratne zlo�ine. Ovo je morala da demantuje na posebnoj Konferenciji za �tampu glavna tu�iteljica Ha�kog tribunala Karla del Ponte.\nU cilju izbegavanja brojnih neregularnosti i ga�enja novinarske etike, svi �tampani mediji su potpisali Memorandum o razumevanju kojim se obavezuju na profesionalni pristup izve�tavanju o toku predizborne kampanje i za vreme izbora. Privremeni kod pona�anja �tampe tokom predizborne kampanje i izbora usvojio je UNMIK kojim se predvi�aju i kazne za kr�enje ove Uredbe. Kaznama je nedavno zapretio i glasnogovornik OEBS-a Roland Bles u ime Centralne izborne Komisije kojoj su pristigle �albe manjih politi�kih partija da su neravnopravno ili veoma malo predstavljene u kosovskoj �tampi.\nPrema doma�im analiti�arima, ali i onim me�unarodnim, dosada�nja kampanja je i pored zabele�enih incidenata uglavnom mogla da se oceni mirnom. No, tako�e se upozorava da bi tenzije mogle da porastu pribli�avanjem dana glasanja, a time da se pove�a broj skandaloznih �lanaka po ovda�njoj �tampi ili pak da njihovo pozicioniranje bude mnogo evidentnije, �ak i onih listova koji sebe predstavljaju kao nezavisne, rizikuju�i mo�da i inostrane donacije koje �e ubudu�e zavisiti od korektnosti pra�enja predizborne kampanje i izbora. Ima i onih analiti�ara koji su mi�ljenja da �e nakon izbora ina�e veliki broj dnevnih listova u odnosu na tr�i�te opasti u znatnoj meri...\nAIM Pri�tina, Arber Aliu


Pojam i značaj finansijskog menadžmenta | - Finansijski menadžment\nNaziv jedinice: Pojam i značaj finansijskog menadžmenta\n- Test pojam i značaj finansijskog menadžmenta\n- Pojam i značaj finansijskog menadžmenta (PDF dokument)\nFinansijski menadžment se može posmatrati dvojako, kao naučna disciplina i kao funkcija u preduzeću. Kao naučna disciplina finansijski menadžment se razvio iz nauke o finansijama i on u svojoj osnovi proučava upravljanje finansijama u preduzeću. Tesno je povezan i sa drugim naučnim disciplinama a naročito sa računovodstvom i ekonomijom.\nOdređivanje pojma finansijskog menadžmenta usko je povezano sa pojmom finansijskih odnosa. Šire određivanje finansijskih odnosa obuhvata celokupan proces reprodukcije i u tom smislu finansijski menadžment se definiše kao komponenta finansijske politike koja je usmerena na postizanje postavljenih ciljeva uz korišćenje odabranih instrumenata. Uže određivanje finansijskih odnosa kaže da oni ne obuhvataju ceo proces reprodukcije već samo stadijum raspodele pa se finansijski menadžment definiše kao metoda najbolje raspodele ostvarenih prihoda radi očuvanja i uvećanja privremeno slobodnih novčanih sredstava.\nKao naučna disciplina finansijski menadžment se bavi teorijom i metodama upravljanja novčanim tokovima u preduzeću, a kao funkcija preduzeća obuhvata aktivnosti koje se odnose na sticanje, finansiranje i upravljanje imovinom. Upravljanjem finansijama vrši se upravljanje novčanim tokovima preduzeća.\nPored navedenog, pod pojmom finansijski menadžment se često podrazumeva i upravljački finansijski kadar koji je odgovoran za sprovođenje upravljačkih odluka.\nZnačaj finansijskog menadžmenta se ogleda u dve oblasti i to operativnom menadžmetu gde se izvršavaju finansijske odluke kao i u strateškom menadžmentu koji obuhvata planiranje, organizaciju, upravljanje finansijskim poslovima. Greške finansijskog menadžmenta mogu da dovedu do negativnih posledica u oblasti upravljanja tehnologijama, resursima, ljudskim resursima, kao i u mnogim drugim segmentima poslovanja preduzeća.\nU zemljama u tranziciji finansijski menadžment tek sada dobija pravi značaj.\nPredmet interesovanja finansijskog menadžmenta bili su problemi finansiranja odnosno pribavljanja kapitala iz različitih izvora, odnosno problemi pravnih i finansijskih odnosa preduzeća i finansijskih institucija koje mu obezbeđuju kapital kao i finansijski instrumenti kojima se kapital pribavlja. Najkraće rečeno, predmet interesovanja tradicionalnog pristupa finansijskom menadžmentu bila je pasiva bilansa stanja preduzeća.\nKrajem 50-tih godina prošlog veka došlo je do razvoja savremenog pristupa finansijskom menadžmentu. Porast značaja odgovornosti menadžera prema akcionarima i kreditorima, prema zaposlenima, prema dobavljačima, prema državi doveo je do potrebe za korišćenjem naučnih metoda u donošenju finansijskih odluka, odnosno nastala je potreba za daljim razvojem teorije finansijskog menadžmenta kao naučne discipline.\nZa razliku od tradicionalnog pristupa finansijskom menadžmentu čiji je predmet bio samo pribavljanje kapitala, odnosno pasiva bilansa stanja savremeni pristup pored pribavljanja kapitala, razmatra njegovu upotrebu odnosno obuhvata i aktivu i pasivu bilansa stanja.\nSavremeni pristup finansijskog menadžmenta prema Solomonu treba da pruži naučnu osnovu za odgovore na sledeća pitanja:\nKoju vrstu sredstava preduzeće treba da pribavi?\nKoliki ukupan obim sredstva preduzeće treba da ima?\nKako potrebna sredstva treba da budu finansirana?\nPostoji više finansijskih ciljeva preduzeća a kao glavni se ističe maksimiziranje profita. Akcionari teže maksimiziranju njihove imovine kroz poslovanje preduzeća. U akcionarskom društvu taj cilj se postiže stvaranjem vrednosti za akcionare koja se iskazuje tržišnom vrednošću akcija, a koja je rezultat tri glavne odluke:\nOdlukom o finansiranju se definiše struktura finansiranja preduzeća to jest pribavljanja sredstava za pokriće svih obaveza preduzeća i to iz sopstvenih (internih) ili tuđih (eksternih) izvora. Dugoročni izvori finansiranja doprinose većoj rentabilnosti ulaganja i povećanju vrednosti akcija pod uslovom da su jeftini i da je obezbeđena optimalna kombinacija finansiranja.\nOdluka o dividendi i zadržanom dobitku doprinosi povećanju ili smanjenju vrednosti akcija određenog preduzeća. Isplata većih iznosa dividendi povećava potražnju za akcijama pa se povećava i tržišna vrednost tim akcijama.\nOdluka o investiranju u materijalno finansijsku ili drugu imovinu utiče na strukturu imovine, rizik i sigurnost ulaganja. Kada su ulaganja sigurna iskorišćena i rentabilna njihova realizacija dovodi do povećanja tržišne vrednosti akcija a time i vrednosti preduzeća.\nTržišna cena akcija je procena vrednosti preduzeća od strane svih učesnika na finansijskom trzištu a uzima se u obzir sadašnja i buduća zarada po akciji, vremenski razmak, trajanje i rizik tih zarada i slične relevantne činjenice. Ona služi kao pokazatelj mere u kojoj menadžment radi u korist akcionara.\nMaksimiziranje neto dobiti je jedan od bitnih sporednih ciljeva preduzeća, dok je drugi, podjednako značajan, jačanje finansijske snage.\nNeto dobit predstavlja bruto dobit umanjenu za kamate i poreze i on ostaje preduzeću na raspolaganje. U akcionarskom društvu neto dobit deli se na:\nDividendnu dobit iz kojih se vrši isplata dividendi\nZadržanu dobit koja povećava trajni kapital preduzeća, iz koje se finansira njegov razvoj, pokrivaju gubici i isplaćuju dividende u godinama kada je preduzeće poslovalo bez neto dobiti\nRezerve za pokriće poslovnog i finansijskog rizika\nNeto dobit predstavlja preduslov za opstanak preduzeća u konkurentskoj borbi na tržištu. Maksimiziranje neto dobiti se sastoji iz maksimiziranja prihoda (povećanje obima prodaje, povećanje cena), minimiziranja troškova (smanjenje fiksnih i varijabilnih troškova) i minimalizacije poreza (smanjenje poreske osnovice i smanjenje poreskih stopa). Akcionarsko društvo može povećati dobitak i investirati ga u obveznice ili druge hartije od vrednosti a da akcionari od toga nemaju nikakvu finansijsku korist. Dobit se se može povećati i izdavanjem novih akcija pri čemu će doći do pada zarade po akciji ako se sa srazmernim povećanjem akcija ne poveća i neto dobitak iz koga se vrši isplata dividendi.\nFinansijsku snagu preduzeća čine dve komponente:\nKvantitativna finansijska snaga predstavlja obim i vrednost imovine i podrazumeva usklađenost osnovnih sredstava sa poslovnim zadacima i obrtnim sredstvima. Neusklađenost može dovesti do zastoja i nedovoljnog korišćenja kapaciteta.\nKvalitativna finansijska snaga čini solventnost, trajna sposobnost kratkoročnog finansiranja tekućeg poslovanja, poslovanje bez gubitka, ostvarivanje neto dobiti, trajna sposobnost, zadovoljenje potreba radnika, menadžera i države. Kvalitet uslovljava mogućnost poslovanja pa je i primaran u odnosu na kvantitet.\nPreduzeće se može posmatrati kao određeni finansijski sistem. Da bi se preduzeće moglo osnovati potreban je početni kapital kako bi se obezbedili neophodni činioci proizvodnje, sredstva za rad, radna snaga, predmeti rada i sl. Po osnivanju preduzeća potrebno je obezbediti finansiranje tekućeg poslovanja a posebno se moraju obezbediti obrtna sredstva, samostalnost i rentabilnost. Preduzeće treba da obezbedi i svoj neprestani razvoj kako bi opstalo na tržištu oštre konkurencije. Preduzeće je finansijski sistem čiji krvotok čine novčani i robni tokovi. Robni tokovi u stvari predstavljaju novčane jer se svaki oblik imovine preduzeća prodajom može pretvoriti u novac.\nCene preko uzajamne veze ponude i potražnje utiču na obim finansijkih izvora i tokova. Ona predodređuje konkretan obim novčanih sredstava koji služi preduzeću, pa je jedan od osnovnih faktora koji utiču na dalji proces raspodele.\nCena utiče na period obrta kapitala i kreditni rizik koji pak utiče na efikasnost finansijskog menadžmenta. Taj uticaj rezultira kroz mogućnost usporavanja ili ubrzavanja perioda obrta kapitala i uzimanja na sebe rizika od kvarenja ili gubitka robe. Da bi se poslovni tokovi nesmetano odvijali preduzeće treba da organizuje optimalnu organizaciju finansijskih poslova.\nFinansijska funkcija po pravilu obezbeđuje i izvršava zadatke pribavljanja novčanih sredstava, održavanja likvidnosti i solventnosti preduzeća i vrši kontrolu racionalne upotrebe novčanih sredstava. Neki od osnovnih zadataka finansijske službe su finansijsko planiranje, izrada i dostavljanje zahteva bankama o kreditima, briga o otplati kredita i plaćanju kamata i obavljanje finansijskih analiza.\nIzbor organizacione strukture finansijskog menadžmenta zavisi od velikog broja faktora, između ostalog od:\norganizaciono pravne forme preduzeća\ntržišta na kome radi preduzeće\ntehnologija koje se koriste\ninformacionih procesa u preduzeću\nplaniranog vremena dobijanja proizvoda\nvremena donošenja i realizacije odluka\norganizacione kultura i klime\nU malim i srednjim preduzećima finansijska funkcija organizovana je u odeljenja ili referate kao što su:\nU velikim preduzećima finansijska funkcija je organizovana u odgovarajuće sektore i službe i to:


Vila Dimitris, Asprovalta, Grcka, Leto 2020 | Supernova Travel\nCentar: u širem centru\nLokacija: Asprovalta, Regija Svetog Djordja, Grčka, GPS KOORDINATE: 40°43'00.8"N 23°42'21.4"E\nVila Dimitris se nalazi nedaleko od centra Asprovalte, praktično uz samo šetalište , u neposrednoj blizini plaže. Idealna pozicija vilu Dimitris izdvaja od drugih vila jer se u njenoj blizini gosti mogu opustiti pored mora, a sve drugo što bi poželeli je blizu i na dohvat ruke. Pporodice sa malom decom se neće pokajati ako je odaberu pre svega zbog bogatih pratećih sadržaja, koji su prilagodjeni deci mladjeg uzrasta. Vila okružuje sjajno uredjeno dvorište sa roštiljem koji gosti mogu da koriste, a tu je i zajednčka prostorija za odlaganje prtljaga na dan smene. Vila Dimitris se nalazi na kraju mirne, slepe ulice u kojoj je moguće parkiranje automobila.


Centrir - Održan sastanak partnerskih organizacija na projektu prekogranične saradnje\n29.11.2013. - Održan sastanak partnerskih organizacija na projektu prekogranične saradnje\nJoš jedan sastanak partnerskih organizacija- CenTriR-a iz Beograda i Helsinškog odbora za ljudska prava u Republici Srpskoj je održan u Bijeljini, sa ciljem sagledavanja rezultata postignutih polugodišnjim sprovođenjem projekta “Mladi-najznačajnija snaga našeg regiona” i planiranja daljih zajedničkih aktivnosti.\nNa projektu je do sada sprovedeno istraživanje koje je imalo za cilj da se utvrdi dosadašnja efiksanost lokalnih mehanizama za unapređenje položaja mladih u 16 opština i gradova pograničnog područja Srbija- BiH, zatim je pripremljena publikacija u kojoj su predstavljeni rezultati ovog istraživanja i održana je konferencija za medije u Bijeljini na kojoj je promovisan projekat i rezultati sprovedenog istraživanja.\nU narednom periodu partnerske organizacije će organizovati 4 seminara za 64 srednjoškolca iz 16 opština i gradova u Srbiji i BiH, koordinisaće sprovođenje lokalnih akcija mladih koje će biti usmerene na rešavanje njihovih problema u lokanim zajednicama i organizovaće Prekograničnu omladinsku konferenciju u Užicu.\nProjekat se finansira sredstvima Evropske unije, kroz IPA Program prekogranična saradnja Srbija-BiH.


Raspisan Konkurs: Likovni konkurs „Pravila ponašanja u biblioteci“. - Prokuplje vesti\nRaspisan Konkurs: Likovni konkurs „Pravila ponašanja u biblioteci“.\nOsnovna škola „Milić Rakić Mirko“, školska biblioteka u Donjem Kordincu, u saradnji sa Narodnom bibliotekom „Rade Drainac“ u Prokuplju, povodom Svetskog dana knjige 23. aprila, raspisuje likovni konkurs „Pravila ponašanja u biblioteci“.\nKonkurs, grad Prokuplje foto\nNa ovom konkursu, učenici mogu učestvovati individualno i grupno. Radovi će biti svrstani u tri kategorije, i to učenici mlađih i starijih razreda osnovne škole, i učenici srednjih škola. U svakoj kategoriji, biće nagrađena tri najbolja rešenja knjigom i diplomom, a nastavnici će dobiti sertifikat o učestvovanju.\n–Ovim putem, pozivamo sve zainteresovane kolege da učestvuju na konkursu i da svojim doprinosom, na najkreativniji način, ustanovimo pravila kojima ćemo zaštititi naše najveće blago–knjigu, istakla je učiteljica ove Škole Jelena Babić.\nIdejna rešenja, poput ilustracija, postera i slično, zainteresovani učesnici mogu slati na mejl [email protected] do 17. maja. Rezultati konkursa biće objavljeni poslednje nedelje maja meseca, kada će biti organizovana radionica za učenike osnovnih škola u Prokuplju, u prostorijama Narodne biblioteke “Rade Drainac“.\nTagovi Konkurs, Narodna biblioteka Rade Drainac, pravila ponašanja u biblioteci, Rade Drainac\nPrevPrethodnaTakmičenje predškolaca u poznavanju saobraćajnih propisa\nSledećaVELIKA NESREĆA! POGINULE 4 OSOBE U SUDARU AUTOBUSA I KAMIONANext\nUŽAS! Ženu ujeo pas lutalica: Preminula je nakon nekoliko dana\nKrenula sadnja cveća i uređenje zelene površine u gradu\nObeležen Dan pobede nad fašizmom u Prokuplju\nDva nova smera u Poljoprivrednoj školi u Prokuplju\nZnačajna godišnjica najstarijeg radija u jugoistočnoj Srbiji\nCopyright © 2019 Prokuplje vesti


Vlada Srbije i dalje bez jasnih kriterijuma dotira Grad Beograd | Nova Ekonomija\nVlada Srbije i dalje bez jasnih kriterijuma dotira Grad Beograd\nVlada Srbije FOTO: N1\nVlada Srbije je i tokom ove godine nastavila s praksom da pre svega netransparentno i bez jasnih kriterijuma, iz budžetskih rezervi dotira lokalne samouprave, a samo Gradu Beogradu je po tom osnovu uplaćeno blizu četiri miliona evra, objavio je Insajder.\nPoslednji put, uz identično obrazloženje o smanjenom budžetu, Vlada Srbije je na sednici održanoj 2. novembra namenila Gradu Beogradu pomoć od 150.000 evra.\n"Osim netransparentnog korišćenja republičkog novca, ovde se postavlja pitanje i zašto Grad Beograd dobija ponovo finansijsku injekciju, imajući u vidu izjave gradskih čelnika da finansije prestonice nikad nisu bile stabilnije, a prihod nikad veći", navodi se na sajtu Insajdera.\nIstaknuto je da se sredstva budžetske rezerve već godinama preusmeravaju za različite namene lokalnim samoupravama uprkos činjenici da svi gradovi i opštine već dobijaju sredstva koja su im opredeljena godišnjim budžetom.\n"Nikada građanima nije objašnjeno ni po kojim kriterijuma, niti za koje namene se ovaj novac iz centralnog budžeta stavlja na raspolaganje lokalnim samoupravama. Najčešće obrazloženje u odlukama Vlade je održavanje tekuće budžetske likvidnosti ili smanjenjenje budžeta", ukazao je Insajder.\nOsnovni problem kod tih vanrednih davanja je, kako već godinama upozorava Fiskalni savet, to što novac dobijen iz tekuće budžetske rezerve lokalne samouprave mogu da troše bez saglasnosti gradske skupštine i informisanja javnosti.\n"Grad Beograd je jedan od onih gradova koji se bar nekoliko puta godišnje nađe na spisku onih koji dobijaju vanredno novac iz budžetskih rezervi. Samo u ovoj godini na tom spisku se našao čak tri puta. Uključujući poslednji transfer od 150.000 evra, Beograd je od početka godine iz budžetskih rezervi dobio dobio najmanje 3,9 miliona evra", naveo je Insajder.\nOd Vlade je zatražen odgovor zašto nastavlja s praksom dodeljivanja sredstava iz budžetskih rezervi lokalnim samoupravama bez jasnih kriterijuma i netransparentno i na koji način garantuje javnosti da se novac iz budžetskih rezervi koristi sistematično.\nInsajder je čelnike Grada Beograda upitao da li ima problema u gradskom budžetu i zbog čega je grad iz budžetskih rezervi sada dobio 150.000 evra, odnosno tri miliona evra u maju ove godine.\nVlada u avgustu namenila 134 stana za iseljenike iz Bristola, oni i dalje bez novog smeštaja\nVlada želi da poveća penzije mnogo više nego što je realni rast cena\nEvo koliko će tačno povećanje dobiti penzioneri u Srbiji\nVesić: Opštine do kraja godine dobijaju veće nadležnosti\nPark prijateljstva na Ušču dobija akvarijum, bob, roler koster i panoramski točak\nIzrada novog sajta Vlade Srbije koštala nešto manje od 190.000 evra


Kreditom od 47 miliona evra završavaju auto-put ''9. januar''\nSubota, 03 Mart 2018 15:10\nSredinom marta sa predstavnicima Evropske investicione banke (EIB) biće potpisana dva ugovora za dodatno zaduženje od 47 miliona evra za završetak izgradnje autoputa "9. januar" i na grant od 6,8 miliona evra Evropske komisije za izgradnju mosta na Savi kod Gradiške.\nTo je juče najavio direktor preduzeća "Autoputevi Republike Srpske" Dušan Topić.\nOn je ponovio da nisu tačne tvrdnje predstavnika opozicije da će izgradnja auto-puta "9. januar" koštati oko 500 miliona maraka više nego što je prvobitno predviđeno, već da će konačna cena iznositi 402 miliona evra.\nOn je naveo da je na Trećoj investicionoj konferenciji o zapadnom Balkanu 26. februara u Londonu potpisan Memorandum o razumevanju između Evropske banke za obnovu i razvoj (EBRD) i entitetskih ministarstava saobraćaja i veza koji sadrži planirane projekte u naredne tri godine, a koji bi trebalo da budu finansirani kreditnim sredstvima ove banke.\n"Kada je reč o Srpskoj, fokus je na projektu Koridor “5C”, odnosno dve dionice, od buduće petlje Rudanka (Kostajnica) do entitetske linije na jugu i od Vukosavlja do Podnovlja, koja bi bila sufinansirana sa EIB-om", rekao je Topić.\nGovoreći o frekvenciji saobraćaja na autoputevima, on je rekao da frekvencija na auto-putu od Banjaluke do Gradiške nije onakva kakva je prvobitno bila očekivana, s obzirom na to da nije izgrađen most na Savi, ali da je primjetno povećanje broja vozila za skoro 50 odsto nakon puštanja u saobraćaj dijela deonice autoputa "9. januar" na pravcu od Mahovljana do Drugovića.\nOn očekuje da će nakon završetka autoputa Banjaluka-Doboj biti drugačije formirane cene putarine, te da bi moglo biti i blagog smanjenja u odnosu na sadašnje.\nTopić je rekao da bi u aprilu mogao biti potpisan koncesioni ugovor sa kineskim partnerom u vezi sa izgradnjom autoputa Banjaluka-Prijedor-Novi Grad.\nViše iz kategorije: « ''Integra inženjering'' zvanično preuzela Alternativnu televiziju Vijeće naroda RS koristi deset automobila »


Vreme 658 - Meridijani -->\nKabul: NATO – izvan Evrope\nPreuzevši i zvanično kontrolu nad međunarodnim mirovnim snagama u Avganistanu, Severnoatlantski savez (NATO) započeo je prvi put u svojoj istoriji dugoj 54 godine misiju van granica Evrope. "Nova misija samo odražava neprekidnu transformaciju NATO-a, ali i odlučnost da odgovori na nove bezbednosne izazove XXI veka", izjavio je tim povodom zamenik generalnog sekretara NATO-a Alesandro Minuto Rico. Vojnici NATO-a već čine više od 90 odsto snaga u međunarodnoj mirovnoj misiji (ISAFA) u Avganistanu koja broji 5000 vojnika, ali su se do sada države smenjivale u komandi na svakih šest meseci. Odluka da NATO preuzme komandu nad snagama ISAFA zato treba da obezbedi kontinuitet i stabilnost u komandovanju mirovnim operacijama. Za same Avganistance mnogo je važnije pitanje da li će izmena na čelu mirovnih snaga omogućiti patroliranje i mirovne operacije van granica prestonice Kabula, na koju je misija trenutno ograničena. Želja građana Avganistana je i smirivanje situacije na jugoistoku zemlje, gde grupice talibanskih snaga i dalje vrše prepade. Američki ambasador pri NATO-u Nikolas Berns izjavio je evropskom izdanju dnevnika "Vol strit džurnal" da će se u Briselu "ozbiljno razmatrati mogućnost proširenja misije van granica Kabula", ali tek za nekoliko meseci, kada se komanda NATO-a u potpunosti stabilizuje. Ceremoniji primopredaje komande prisustvovali su vrhovni zapovednik savezničkih snaga za Evropu general Džejms L. Džons i predsednik Avganistana Hamid Karzai.\nDablin: Zabranjeno pušenje\nIrska bi trebalo da bude prva zemlja Evropske unije koja će zabraniti pušenje na svim javnim mestima, što uključuje i kafiće, pabove, restorane... Ukoliko se usvoji, zabrana bi trebalo da stupi na snagu u prvim minutima 2004. godine. Ovaj potez vlasti izazvao je burne reakcije u zemlji u kojoj je svraćanje u pab na pivo deo lokalne tradicije koji se vekovima nije menjao. Najogorčeniji protivnici ove mere su vlasnici pabova i barova jer kazni bi, prema novom zakonu, bili podložni i oni, a ne samo nedisciplinovani gosti. "Ova ideja je naprosto glupa", kaže za "Njujork tajm" Dejvid Tarner, kelner u čuvenom kafiću Djuk u centru Dablina. "Cigarete i alkohol su prosto neodvojive stvari, barem u irskoj kulturi."\nOvakvu zabranu najavila je i Holandija, gde ona stupa na snagu tek 2005, ali i Norveška, koja nije članica EU-a, gde će pušenje od 1. januara biti zabranjeno u restoranima, barovima, hotelskim sobama. I ostale zemlje Zapadne Evrope pooštravaju borbu protiv pušenja i mesta gde pušači nesmetano mogu da uživaju u svom poroku sve je manje...\nBrisel: Uhvaćen na delu\nU Belgiji je osuđen šef jednog od lanaca trgovine ljudima, Albanac Mil Sokolji (35). Sokolji je osuđen na osam godina zatvora i novčanu kaznu u iznosu od 120.000 evra zbog toga što je iz Belgije u Veliku Britaniju prošvercovao više od 12.000 Albanaca. Sokolji je priznao da je bilo dana kada je u Britaniju preko Kanala ilegalno prevodio i do dvadeset ljudi i smatra se da je on bio na čelu najvećeg ilegalnog biznisa ove vrste u Belgiji. Ostala 24 člana grupe dobili su najmanje po tri godine zatvora. Tužilac je naveo da je Sokolji zarađivao i više hiljada evra na dan. Da bi prikrio svoje aktivnosti, Sokolji je živeo u veoma skromnom stanu u Briselu, a većinu novca investirao je u rodnoj Albaniji. Uhapšen je na delu kada je u kombiju prevozio deset ilegalnih imigranata.\nToronto: Molitva za premijera\nRimokatolička crkva u Kanadi oštro se usprotivila najavi kanadske vlade da će dozvoliti homoseksualcima da sklapaju brakove. Ovo pitanje inače je jedno od retkih koja u Kanadi izazivaju nesuglasice između države i crkve. Međutim, razmimoilaženje se produbilo u trenutku kada je Vatikan pozvao političare katoličke veroispovesti širom sveta da se suprotstave legalizaciji brakova između homoseksualaca, a najviše je katolika među najistaknutijim političarima, dok je više od trećine stanovnika Kanade katoličke vere. Ovaj spor, međutim, ima male izglede da utiče na odluku vlade, a viši sudovi u čak dve kanadske pokrajine, Ontariju i Britanskoj Kolumbiji, već su homoseksualcima garantovali pravo na brak. Međutim, debata se razbuktava i zbog predstojećih izbora u Kanadi koji će se održati naredne godine. Kalgarijski biskup Fred Henri već je "zapretio" kanadaskom premijeru Žanu Kretjenu da će "goreti u paklu" zbog svog stava o ovom pitanju. "Moliću se za premijera jer mislim da je spas njegove duše neizvestan", izjavio je biskup.\nLiberija bez Tejlora >\nOdlazak bez griže savesti\nKalifornija i izbori >\nZvezda u političkoj trci


Općina Centar /Projekat: Umjesto roditelja, podatke o novorođenim unose u porodilištima / Radio Sarajevo\n30. 06. 2020. u 15:04:00 Radiosarajevo.ba\nKako bi se roditeljima omogućilo da se maksimalno posvete novorođenčadima, te da vrijeme ne gube na procedurama upisa i dobijanja dokumenata, Općina Centar je započela pripremu za implementaciju projekta e-beba.\n"Realizacijom ovog projekta, umjesto roditelja, podaci bi se unosili u porodilištima čime bi roditelji uštedili vrijeme i novac na procedure dobijanja neophodnih dokumenata", saopćeno je iz Općine Centar.\nNavode da su partneri u ovom projektu Ured koordinatora za reformu javne uprave i Klinički centar univerziteta u Sarajevu.\n"I na ovaj način pokazujemo spremnost da pomognemo roditeljima kojima će se novim projektom uštediti i novac i vrijeme. Pored toga, pokazujemo i da smo opredijeljeni za implementaciju visoko sofisticiranih rješenja koja pojednostavljuju procedure", izjava je načelnika Općine Centar Nedžada Ajnadžića.\nTagovi: Općina Centar Nedžad Ajnadžić KCUS porodilište lični dokumenti procedure roditelji bebe novorođenče\nOtporne / Bebe zaražene COVID-19 će imati samo blage simptome i groznicu\nMeksiko / Prvi slučaj u svijetu: Novorođene trojke zaražene virusom


Šansa za bolju budućnost Evropske unije – SLOBODNA VOJVODINA\n“Bolji argumenti, a ne glasanje većine, trebalo bi da oblikuju odluke”\nŠta bi trebalo biti drugačije u Evropskoj uniji i njenoj politici? Svi građani se sada mogu pridružiti raspravi o ovom pitanju – po principima deliberativne demokratije.\n„Neka Dan Evrope bude državni praznik širom EU“ – „Neka solarni krovovi budu obavezni za sva komercijalna područja“ – „Bezuslovni osnovni prihod“ – ove i razne druge ideje o budućnosti Evrope već nekoliko dana (od 4.maja) stižu na posebnu platformu. Ona je deo velike Konferencije za budućnost Evrope – projekta koji je EU započela u vreme rastućeg evroskepticizma kako bi povratila poverenje svojih građana.\nDijalozi građana planirani za jesen\nPored internet platforme građani će po prvi put biti u fokusu kreiranja politike i putem posebnih konferencija. Cilj ovog projkta je da dopre do „tihe većine“, rekla je predsednica Evropske komisije Ursula fon der Lajen u Evropskom parlamentu.\nOd septembra će se sazivati i Dijalozi građana uživo – nasumično odabrani ljudi biće pozvani u Brisel, Strazbur, Varšavu i Firencu kako bi sastavili deklaraciju o budućnosti Evrope.\nKo ima poslednju reč\nKljučno pitanje ostaje – koliki će uticaj imati ova Konferencija građana. Samo ako se ideje konferencije zaista budu čule, postoje šanse za stvarne promene – poput uspostavljanja transnacionalnih lista ili sistema glavnih kandidata za evropske izbore.\nOko toga ko će na kraju imati poslednju reč u konačnoj deklaraciji o budućnosti EU, došlo je do žestokog spora između Evropskog parlamenta, Evropske komisije i država članica.\nIako su brojne države članice želele da odluku prepuste takozvanom Izvršnom komitetu – telu sa po tri predstavnika iz Komisije, Parlamenta i zemalja članica EU – Parlament EU je insistirao na tome da to bude Plenum konferencije – dakle skupština koju čine nacionalni poslanici i poslanici EU koja imaju većinu u odnosu na države članice.\n„Konferencija koja želi da pokrene centralne reformske projekte u Evropskoj uniji ne sme o svojim rezultatima da pregovara zakulisno u nekakvom uskom krugu. O njima mora odlučivati u javnosti širokom demokratskom većinom,“ rekao je evropski poslanik Zelenih Danijel Frojnd.\nGrađani se moraju shvatiti ozbiljno\nPored toga što dobro funkcionišu kada se održavaju javno, građanske konferencije posebno dobro funkcionišu „kada su morale da odgovore na sasvim određena pitanja“, kaže politikolog If Dejahre, koji je i sam kreirao brojne građanske konferencije.\nIako su teme do sada bile veoma difuzne, on vidi Evropsku konferenciju za budućnost kao dobru polaznu osnovu. Međutim, on ističe da se „demokratski deficiti ne mogu rešiti jednostavnim trikom. Samo ako građani osećaju da se njihov doprinos zaista uzima ozbiljno, biće spremni da ulože puno vremena i rade na tome“.\nTako su u Irskoj i Belgiji dobro osmišljene konferencije građana mogle da povećaju poverenje u politički sistem.\nKonefrencijama o budućnosti Evopska unija se usuđuje da napravi korak ka deliberativnoj demokratiji.\nDeliberatavina demokratija opisuje oblik odlučivanja među jednakima na osnovu razmene argumenata. Bolji argumenti, a ne glasanje većine, trebalo bi da oblikuju odluke, jer – u idealnom slučaju – svi argumenti se odmeravaju jedni protiv drugih i moguć je dogovor o „najboljem“ rešenju. Prema teoriji, donošenje odluka bi pored razmene argumenata trebalo da karakterišu uključivanje svih grupa u društvu i javnost procesa.\nAko ne bude u stanju da ispuni postavljena očekivanja, umesto generacije prosvećenih građana kreiraće novu političku krizu.


Radenko Cvetić: Kopaonik razvija kapacitete za letnju turističku sezonu\nBack TURIZAM TURISTIČKE ORGANIZACIJE Radenko Cvetić: Kopaonik razvija kapacitete za letnju turističku sezonu\nsreda, 08 mart 2017 08:15\nMeđu najposećenijim štandovima na nedavno završenom 39. Međunarodnom sajmu turizma u Beogradu, bio je štand Turističko sportske organizacije Raška. Udruženim snagama na zajedničkom štandu, uz TSO Raška, predstavili su se i brojni kopaonički pružaoci usluga dokazavši i ove godine da upravo ta objedinjena i kompleksna ponuda ovu destinaciju čini atraktivnijom, a turistima zanimljivijom, jer na jednom mestu mogu da vide sve ono šta se na srpskoj planinskoj lepotici nudi.\nMinulu zimsku sezonu direktor TSO Raška, gospodin Radenko Cvetić, ocenjuje kao „nikad uspešniju“, sa rastom broja gostuju od 5 – 7% u odnosu na prethodnu. Napredak je postignut u produženju zimske sezone, čemu je doprineo i vreme raspusta različito za školarce iz Srbije i Vojvodine, vremenski uslovi koji su omogućili da sezona, za razliku od ranijih godina, počne ne sredinom ili krajem decembra, već 08. decembra Ski Opening-om i traje do danas. Ovu godine sezonu nisu pratili ni špicevi i zagušenja, već kontinuitet, kako dolikuje organizaciji velikih ski centara. Zahvaljujući snegu, što prirodnom što veštačkom, i u martu se očekuje maksimalna popunjenost kapaciteta, i produžetak uspešne sezone u naredni mesec.\nOvolikom broju gostiju u mnogome su doprineli i turistički radnici, a beleže se i pozitivne aktivnosti javnih preduzeća. Naime, poslenici turizma, u želji da zadovolje potrebe i interesovanja gostiju proširili su njihov radijus kretanja, osmislivši niz manifestacija i događaja u podnožju Kopaonika. Planski se radi na oživljavanju Jošaničke Banje. Uz pomoć Ministarstva trgovine, turizma i telekomunkacija i TSO Raška, opremljen je Mini spa centar, koji je za razliku od sličnih spa centara napunjen termalnom, a ne običnom vodom. U samoj Raški su takođe organizovana neka dešavanja, a gospodin Cvetić naglašava da je njiihov cilj da Kopaonik nema početak i kraj sezone, već da je sezona tokom cele godine. Po njegovim rečima već sada ima sve više pružalaca usluga aktivnih tokom 365 dana, sem par dana koji se izdvajaju za rekonstrukciju i uređenje.\nOve godine je uspostavljena svakodnevna autobuska linija od Vikend naselja Treska do centra Kopaonika, i načinjen je plan obnavljanja redovne autobuske linije Glog - Vikend naselje - Jaram, uspostavljene u vreme starog Genex-a, koja će hotelijerima olakšati poslovanje, ali učiniti dostupnim i aktraktivnim za skijaše i druge delove Kopaonika. Za narednu godinu obezbeđena su tri autobusa koja će saobraćati tokom čitavog dana, i u večernjim časovima, i doprineti rasterećenju vrha Kopaonika, koji ima notorni problem sa parking prostorom. Vojska Republike Srbije je ove godine ustupila Opštini Raška dodatni prostor za parkitanje. To još uvek ne rešava problem, pa se u narednoj godini, uz pomoć Republike Srbije, JP „Skijališta Srbije“ i Opštine Raška očekuje početak izgradnje garaže sa 350 mesta.\nNovina su i podzemni kontejneri (obezbedilo JKP Raška) kojima se, uz pomoć vozila za njihovo pražnjenje rešava dugogodišnji problem odnošenja smeća.\nAkcenat ovogodišnjeg nastupa na Beogradskom sajmu bio je ipak stavljen na nastupajuću letnju sezonu, tokom koje se, do skora, osim šetnji nije posvećivala dužna pažnja. Zahvaljujući Danima borovnica, Danima vrganja, brojnim sportskim manifestacijama: MTB trka „Tri strane Kopaonika“, „Trail race Kopaonik“ i dr., prethodne dve godine broj turista je značajno porastao a sezona produžena.\n- Jedan od bitnih faktora je i cenovna politika. Produženjem sezone stvaraju se uslovi da pružaoci usluga mogu da koriguju svoje cene. U toku prošle godine letnja sezona je trajala dva meseca, u određenom periodu i sa većim brojem posetilaca nego u zimskoj sezoni. Ove godine svi hotelijeri, kao i JP „Skijališta Srbije“ i TSO Raška izašli su sa nekim novim sadržajima. Do početka letnje sezone u Dolini sportova će biti postavljena stena za penjanje, a o sigurnosti penjača brinuće članovi „Avanturije“, više od deset godina prisutni na Kopaoniku, koji organizuju zimski kamp, a od pre šest godina i letnji. TSO je pustila u finkciju i Infocentar koji dodatno pruža usluge. Pripremamo ture koje će goste voditi do Semeteškog jezera, Jošaničke Banje, kulturno-istorijskih spomenika, što će uz postojeće manifestacije upotpuniti letnju sezonu. Neke manifestacije sadržajno upotpunjujemo, druge podižemo na viši nivo, a sve sa ciljem da Kopaonik ne bude samo mesto zabave i dešavanja za one koji su već tu, nego da dovedemo nove goste na ovu destinaciju. Uz pomoć NP „Kopaonik“, lokalne samouprave, „Skijališta Srbije“, za potrebe šetačkih, trkačkih, biciklističkih tura, vožnje kvadovima, orijentiringa i dr., trudimo se da obeležimo što veći broj staza za različite vrste korisnika - obavestio je gospodin Radenko Cvetić. Godinama unazad turistički radnici na Kopaoniku radili su na poboljšanju usluga u zimskom periodu. Sada su se svi zajedno prihvatili izazova oživljavanja letnje turističke sezone, koja je nekada bila „jača“ i od zimske. Mnogi hoteli organizuju svoje manifestacije u koje su uključeni i TSO i svi ostali turistički subjekti, jer svi oni imaju zajednički interes što veći broj gostiju, da gosti imaju šta da vide, dožive, da bi poželeli da ponovo dođu i dovedu nove goste.


PREMIJER VUČIĆ: SRBIJA ULAŽE U NAMESKU INDUSTRIJU – Info Centar Juga\nPremijer Aleksandar Vučić najavio je danas dalja ulaganja u namensku industriju, što će doprineti razvoju srpske ekonomije, odbrambenih kapaciteta zemlje, ali i zaštiti od eventualnih terorističkih napada.\nVučić je na konferenciji za novinare posle antiterorističke vežbe „Štit 2015“, odgovarajući na pitanja novinara, rekao da će se nastaviti ulaganje u namensku industriju, otvaranje novih fabrika i proširenje kapaciteta postojećih.\n„Mi ćemo nastaviti da ulažemo u namensku industriju, ali se to neće odraziti na povećanje fiskalnog deficita ili ugroziti budžet i javne finansije“, rekao je Vučić.\nOn je, navodeći da Srbija ima novca da ulaže u vojnu industriju i da su joj potrebni projekti, najavio otvaranje nove fabrike kod Užica, kao i proširenje kapaciteta u pogonima u Velikoj Plani.\n„To će doprineti razvoju naše ekonomije i boljeg i modernijeg oružja, naoružanja i opreme“, rekao je Vučić.\nVučić je rekao da se srpske jedinice, od SAJ-a do Žandarmerije, veoma ozbiljno pripremaju, istakao da ne treba zaboraviti da je srpska namenska industrija u porastu te podsetio da će serijska proizvodnja višenamenskog oklopnog vozila „Lazar“ početi od marta sledeće godine.\n„Imamo bolja borbena vozila od nekih koji su ih za džaba dobijali ili su nešto kupovali“, rekao je Vučić.\nOn je rekao da srpska namenska industrija ne može da proizvodi kalibar 12,7, ali je dodao da će ta mašina biti nabavljena u Belgiji i da će za nju biti izdvojeno 30 miliona evra.\n„Neću da govoriom o velikim minobacačkim kalibrima, to je naše rešenje, mi to pravimo, jačamo našu namensku industriju i našu ekonomiju“, rekao je Vučić.\nOn je podsetio da u Srbiju do kraja januara treba da stignu dva ruska helikoptera, a zatim do kraja godine i dva nemačka.


03.02.2021 u 17:33\nNaučnici tvrde da bi korona mogla da uništi čovečanstvo\nVUHAN - Naučnici su objavili alarmantno upozorenje da potencijalni štetni efekti virusa korona na plodnost muškaraca prete da unište čovečanstvo i nakon što se pandemija završi. Istraživači sa Univerziteta za nauku i tehnologiju Huadžong u Vuhanu pozivaju na hitna istraživanja dugoročnih posledica infekcije kovid 19 na plodnost muškaraca zbog pojave mnogobrojnih dokaza o smanjenoj pokretljivosti spermatozoida, njihovom manjem broju i oštećenju testisa. „Smatramo da je potrebno hitno praćenje stanja muških pacijenata zaraženih virusom korona tokom oporavka”, rekli su mikrobiolog Ju Tijan i reproduktivni biolog Li-kuan Džou, preneo je Sputnjik. SARS-KoV-2, virus koji uzrokuje bolest kovid-19, ulazi u ljudsko telo putem enzima koji je prisutan u brojnim vitalnim organima, uključujući pluća, srce,\n03.02.2021 u 13:24\nVučić zahvalio Siju na solidarnosti da vakcina stigne što pre u Srbiju\nPredsednik Srbije Aleksandar Vučić primio je danas ambasadorku Narodne Republike Kine Čen Bo i zamolio je da prenese zahvalnost predsedniku Si Đinpingu na ljudskoj i državničkoj brizi i solidarnosti i pomoći da kineske vakcine što pre i u velikim količinama stignu do građana naše zemlje. Predsednik Vučić je rekao da je ponosan što je Srbija prva od evropskih država dobila kinesku vakcinu. On je ambasadorki Čen ukazao na to da građani naše zemlje pokazuju duboko poverenje u kinesku vakcinu, a time i u kinesku državu i kineske stručnjake. Stoga je zamolio ambasadorku Čen da predsedniku Siju i kineskom rukovodstvu prenese molbu da što pre stignu i preostale naručene količine vakcina. Predsednik Vučić je rekao da se raduje učešću na Samitu Kina-CIEZ, koji će, putem video-linka, biti\n01.02.2021 u 08:16\nNemački ministar zdravlja: Nema fundamentalnih prepreka za rusku i kinesku vakcinu\nBRISEL – Nemački ministar zdravlja Jens Špan nagovestio je da bi vakcine protiv korona virusa iz Kine i Rusije mogle da se koriste u Evropskoj uniji, kako bi se prevazišao trenutni nedostatak doza. „Ako su sigurne i efikasne, vakcina mogu da pomognu u suočavanju sa pandemijom, bez obzira na to u kojoj se zemlji proizvode”, rekao je Špan za Frankfurter algemajne cajtung, dodajući da vakcine mora mora da odobri Evropska agencija za lekove (EMA). Naveo je da ne vidi fundamentalnu prepreku za upotrebu kineskih i ruskih vakcina protiv koronavirusa. Španova izjava o kineskim i ruskim vakcinama dolaze nekoliko dana nakon što je priznao da se Nemačka suočava sa manjkom vakcina koji bi mogao da se nastavi bar do aprila, prenosi Tanjug. Rusija je u petak najavila da će u drugom kvartalu\n31.01.2021 u 16:52\nSedam kineskih vakcina je u trećoj fazi kliničkih testiranja\nPEKING – Sedam vakcina protiv kovida-19 kineske proizvodnje ušlo je u treću fazu kliničkih ispitivanja, rekao je Vu Juanbin, generalni direktor odeljenja za društveni razvoj nauke i tehnologije pri Ministarstvu nauke i tehnologije. On je na nedavno održanoj konferenciji o hematologiji rekao da Kina sada ima 16 vakcina koje se nalaze u fazama kliničkih ispitivanja, preneo je CRI. Inaktivirana vakcina koju je razvio Pekinški institut za biološke proizvode prošlog meseca je dobila uslovno odobrenje za puštanje na tržište od Nacionalne uprave za medicinske proizvode, javlja Tanjug. Ovaj institut je povezan sa Sinofarmom, čija je vakcina odobrena i u Srbiji. Privremeni rezultati kliničkih ispitivanja treće faze pokazali su da je efikasnost ove inaktivirane vakcine 79,34 odsto. U Kini je\n29.01.2021 u 12:50\nKina pogubila bivšeg direktora državne firme zbog mita\nPEKING – Nad bivšim direktorom kineske državne kompanije Lajem Šaominom danas je izvršena smrtna kazna jer je osuđen za mito, što je jedna od najteže izrečenih kazni kada je u pitanju korupcija. Šaomin (58) je bio na čelu Čajna Huarsong Aset kompanije, a sud u gradu Tjanđin je presudio u korist smrtne kazne, preneo je AP. Sd je u januaru doneo odluku da je smrtna kazna opravdana, jer je Laj uzeo izuzetno veliku sumu novca, koja prevazilazi 93 miliona dolara. U saopštenju se dodaje da je tražio ili sakupio 260 miliona dolara tokom jedne decenije dok je zloupotrebljavao svoj položaj, prenosi Tanjug. Većina smrtnih kazni koje su doneli kineski sudovi su suspendovane na dve godine i pretvorene u doživotne robije, pa su smrtne kazne bez šanse za ublažavanje retke.


Zaštita ličnih podataka: Najviše prekršaja izvršile banke – Visokoin.com\nNaslovna » Zaštita ličnih podataka: Najviše prekršaja izvršile banke\nJedinstveni matični broj građana i kopije ličnih dokumenata, prije svega ličnih karata, najviše se zloupotrebljavaju od svih ličnih podataka u BiH.\nPodaci su to Agencije za zaštitu ličnih podataka koje su predstavili povodom 28. januara, evropskog Dana zaštite ličnih podataka. Agencija je u prošloj godini zaprimila 96 prigovora građana, na zloupotrebu ličnih podataka, a izdala je 15 prekršajnih naloga, više nego prethodnih godina.\nZaprijećena kazna za zloupotrebu ličnih podataka kreće se od 100 do 100 hiljada maraka, a u prošloj godini izdata je najveća kazna u iznosu od 10 hiljada maraka. Najviše prekršajnih naloga izdato je bankama, zato što građanima prilikom plaćanja računa traže matični broj.\nZabilježeni su i slučajevi zloupotrebe ličnih podataka gdje su škole stranih jezika potpuno neosnovano i bespotrebno od klijenata tražile matični broj i kopiju lične karte, a isto se dešavalo čak i prilikom kupovine karata za fudbalske utakmice.\nIz Agencije za zaštitu ličnih podataka ističu da nisu zadovoljni ni formalnim niti faktičkim stanjem u ovoj oblasti. Ističu i poteškoće s kojima se suočavaju u radu, prije svega manjkom zaposlenih. Najbolje to ilustruje podatak da u Odsjeku za prigovore u Agenciji nema niti jedne zasposlene osobe.\nPrema riječima Ante Borasa, zamjenika direktora Agencije, za dvije godine u ovoj Agenciji nije zaposlena nijedna osoba, a nekoliko osoba je napustilo Agenciju. Boras kaže da je 45 radnika predviđeno da radi u Agenciji, a trenutno je zaposleno samo 25 radnika.


Sony kupio Cloud Gaming kompaniju Gaikai za 380 miliona dolara — Online Tržište\nObjavio(la) admin u kategoriji Akvizicije, Gaming na dan 2. Jula 2012. / ostavite komentar\nSony je kupio kompaniju Gaikai za 380 miliona dolara. Ova akvizicija će itekako imati posledice za celu industriju video igara.\nKupovinom kompanije Gaikai Sony je dobio nekoliko strateških opcija koje će mu pomoći u borbi na izuzetno zanimljivom tržištu konzola. Cloud Gaming tehnologija koju poseduje Gaikai svakako će pružiti nove mogućnosti kompaniji Sony.\nCloud Gaming, igranje u Cloud-u podrazumeva da se igra ne obrađuje na korisnikovom kompjuteru ili televizoru, ona će se samo tamo prikazivati. Sama obrada se odvija u Web-povezanom data centru ili Cloud-u, grafika igre i logika oslanjaju se na moćne servere sa dobrom grafičkom tehnologijom. Korisnik će putem širokopojasne konekcije vidjeti krajnji vizuelni rezultat na svom računaru, televizoru ili nekom drugom uređaju. Igre se mogu igrati u rezoluciji 720p ili 1080p, što je slično iskustva koje mnogi korisnici imaju sa konzolama za igranje.\nSony bi mogao iskoristiti ovu tehnologiju na više načina. Na primer, mogao bi je iskoristiti za pokretanje starijih PlayStation 3 igara na svom narednom PlayStation 4, bez potrebe za konvertovanjem tih igara kroz proces poznatom kao porting. To će omogućiti kompaniji Sony da dizajnira procesor i grafiku za PlayStation 4 bez velike brige o kompatibilnosti. Takođe, troškovi PS 4 bi bili višestruko smanjeni što bi kompaniji omogućilo mnogo bolju prodaju konzole koja bi tako mnogo manje koštala. Ovo je od izuzetnog značaja za kompaniju čija konzole PS 3 košta od 600 dolara.\nKompatibilnost novih konzole sa ranijim pokazao se kao veliki problem u prethodnim prelascima na novu generaciju hardvera. Sa Gaikai tehnologijom kompanija Sony više neće imati ovaj problem a takođe će biti veoma lako igrati originalne PlayStation, PlayStation 2 i PlayStation 3 igre da na budućoj Sony konzoli.\nSony takođe može primeniti Gaikai tehnologiju u PlayStation 4 (koji se očekuje sledeće godine) kako bi produžio životni vek hardvera. Naime, sa svakom generacijom konzole, igre su fantastične nekoliko godina a onda usled napretka kompjuterske tehnologije one počinju da izgledaju zastarelo. Sa Gaikai tehnologijom, Sony više ne bi imao potrebe da pravi nove generacije konzola (PS 4, PS 5, PS 6, itd.) već bi jednostavno samo trebao da nadogradi hardver u svom data centru. Ne bi se trebalo raditi poboljšanje konzole već kvaliteta igre koja se na njoj igra.\nKupovinom kompanije Gaikai, Sony je dobio strateški resurs koji će mu pomoći u borbi sa rivalima kao što su Nintendo i Microsoft ali i sa kompanijama LG i Samsung, koje su još ranije objavile partnerstva sa Gaikai koje omogućuje Cloud igranje na njihovim televizorima. Ovi televizori, u kombinaciji sa Google TV, imaju potencijal da ugroze tržište konzola za igranje jer bi na njima mogli igrati vrhunske igre bez potrebe za kupovinom konzole za igranje.\nKupovinom kompanije Gaikai za 380 miliona dolara kompanija Sony verovatno će izazvala reakciju konkurencije koja bi mogla da bude u vidu kupovine Gaikai konkurenata kao što su OnLive i Otoi.\nTagovi: Akvizicija, Cloud, cloud gaming, gaikai, kupovina, sony, streaming igara\nVeriFone za 485 miliona dolara kupio kompaniju za elektronsko plaćanje Hipercom\nSanDisk kupio SSD proizvođača Pliant Technology za 327 miliona dolara


Kurs i obuka za bezbednost IT infrastrukture\nOd svakoga ko želi da pohađa ovu stručnu edukaciju se jedino zahteva osnovna računarska pismenost.\nNastava će primarno biti organizovana za fizička lica, mada postoji mogućnost da po zahtevu bude organizovana i korporativna obuka i kurs za bezbednost IT infrastrukture. U tom slučaju će polaznici biti isključivo zaposleni u nekoj kompaniji, pa će se i princip organizacije časova prilagoditi njihovim i zahtevima njihovih nadležnih. Generalno, nastava se u tom slučaju organizuje onako kako budu definisali predstavnik zainteresovane firme i jedne od poslovnica Obrazovnog centra Akademije Oxford. Pored toga što će definisati sve detalje u vezi sa organizacijom nastave, oni će se dogovoriti i o mestu na kome će ona biti održana. Postoji mogućnost da se u namenskim prostorijama same kompanije, a koje su prema pravilima opremljene, organizuju časovi za taj broj zaposlenih.\nA što se tiče pojedinačnih polaznika, oni prvo imaju obavezu da se prijave, a da posle toga i lično dođu u prostorije tog predstavništva institucije organizatora, kako bi i zvanično bili upisani.\nIzuzev svog prezimena i imena, moraju navesti u podacima za prijavu i broj telefona i datum rođenja. Sve te informacije kandidat po želji može poslati ili na mejl adresu ili izdiktirati kako direktno u poslovnici, tako isto i putem telefona.\nLično prisustvo svakog ko izvrši prijavu pre toga je obavezno u trenutku upisivanja, a podrazumeva se da mora dostaviti i propisana dokumenta, o čemu se svakako da dobije obaveštenje ranije.\nKada bude vršio prijavljivanje, svaki kandidat treba da izabere kako mu odgovara nastavu da pohađa. Na raspolaganju mu je online kurs i obuka za bezbednost IT infrastrukture, kao i nastava koja se organizuje na klasičan način. A za oba tipa edukacije važi pravilo da se održavaju za jedno lice, za dvoje ili za troje, kao i za grupu. Kada bude izabrao kako želi nastavu da pohađa, dobiće i sve potrebne informacije o načinu njene organizacije.\nUopšteno govoreći, postoji individualna nastava, poluindividualna i nastava u mikro grupi, kada tri osobe prisustvuju predavanjima. Sve one se organizuje na potpuno isti način i on je vrlo fleksibilan. Tada se jedan, dvoje ili troje prijavljenih dogovaraju sa predavačem i sa koordinatorom za nastavu o svim detaljima. Prvo će definisati datum početka, a zatim će se usaglasiti i oko tačnih termina u kojima će biti časovi organizovani i oko njihovog rasporeda. A budući da definišu i raspored, oni preciziraju i trajanje nastave.\nAko nekome više odgovara princip rada u grupi, treba da zna da tada predavanja prati između četvoro i osmoro kandidata. Tom prilikom svi članovi konkretne grupe moraju prihvatiti ono što koordinator za nastavu bude odredio, jer on donosi odluku ne samo o trajanju nastave i o dinamici sprovođenja časova, nego i o terminima njihovog održavanja i o datumu početka. Ali da bi uopšte nastava tog tipa mogla da bude organizovana, zahteva se da prvo četiri osobe najmanje u okviru same poslovnice prijavu izvrše i navedu da žele časove na taj način da pohađaju. Bez toga, specijalizovani seminar za bezbednost IT infrastrukture za grupu polaznika ne može da bude organizovan.\nOnline edukacija podrazumeva praćenje predavanja putem računara, a uz korišćenje namenskog softvera, koji će kandidati instalirati neposredno pre početka, u skladu sa uputstvima koja će dobiti od nadležnih u konkretnoj poslovnici. Biće im dostupna i tehnička podrška po potrebi, jer IT sektor postoji u svakoj poslovnici ove obrazovne institucije. Neophodno je da za sve vreme trajanja edukacije kandidat osigura stabilnu internet konekciju.\nKada se pominje klasična nastava, tada se misli na organizaciju časova u prostorijama poslovnice, u okviru koje taj polaznik bude izvršio prijavu i upisao se u skladu sa pravilima.\nSvakako i za online i za klasičnu nastavu važi pravilo da mogu biti organizovane na jedan od četiri načina. A to znači da će prilikom prijavljivanja svaki kandidat izabrati da li želi časove da pohađa u formi individualne ili kroz nastavu u paru, odnosno u okviru mikro grupe ili klasične grupe.\nŠta izučava stručni kurs i obuka za bezbednost IT infrastrukture?\nKako se od svakog kandidata, koji bude odlučio da pohađa specijalizovani seminar za bezbednost IT infrastrukture očekuje da bude računarski pismen, to će profesori samo ukratko objasniti kako se definiše IT infrastruktura. Akcenat će svakako biti stavljen na to kako da ona bezbedno funkcioniše, tako da će kandidati biti u mogućnosti da nauče koje sve alate bi trebalo da primene i metode, odnosno uopšteno šta bi trebalo da učine da bi zaista određena infrastruktura mogla da se smatra bezbednom što je moguće više.\nDa bi to mogli da učine, oni prvo moraju biti upoznati sa načinom funkcionisanja jedne IT infrastrukture, pa će profesor to da im pokaže praktično. Naravno da će primeri biti usmereni na prikazivanje dobro osmišljene IT infrastrukture, kao što će biti predstavljeni i primeri, koji pokazuju koje se greške najčešće u praksi javljaju kada je u pitanju formiranje takve jedne infrastrukture.\nU narednom segmentu je predviđeno da predavač uputi prisutne u to na koji način se može napasti jedna IT infrastruktura u praksi i koji su to sve napadi, koji se najčešće javljaju. Biće govora i o definiciji takozvanog Cyber kriminala i o tome koje su njegove osnovne karakteristike.\nSaznaće prisutniji i koji elementi određene IT infrastrukture se smatraju najranjivijim. Takođe je predviđeno da specijalizovani kurs i obuka za bezbednost IT infrastrukture omogući prisutnima da dobiju informacije o tome kako preduprediti različite vrste hakerskih napada i na koji način poboljšati kvalitet same infrastrukture.\nU praksi se primenjuju različite vrste odbrane od takvih napada, a u vidu kriptografije, zatim takozvanog Firewall - a i drugih tehnika. Svaka od najčešće korišćenih tehnika će biti precizno predstavljena tokom ove stručne edukacije kandidatima. A tom prilikom će predavač objasniti i koje su prednosti korišćenja takvih tehnika u praksi, ali i koje su mane.\nS obzirom na to da je u pitanju vrlo specifična tematika, to će i specijalizovana obuka i kurs za bezbednost IT infrastrukture na prvom mestu da bude usmerena na prikazivanje primera. Naime, nakon što profesor bude objasnio sve ono što je predviđeno nastavnim programom, fokus će biti stavljen na predstavljanje različitih primera iz prakse i to sve sa ciljem da kandidati što bolje usvoje predviđena znanja. Nastava će biti mahom interaktivna, tako da će polaznici imati pravo da učestvuju u diskusiji o svim tim temama, te da postavljaju pitanja i uopšteno iznose svoje mišljenje.\nA nakon što svo gradivo predviđeno programom bude predstavljeno i prikazani odgovarajući primeri, od prisutnih će se zahtevati i da urade određenu vežbu. U većini slučajeva će profesor vežbu formirati prema samoj grupi, odnosno prema potrebama konkretnog polaznika. Cilj vežbe jeste da polaznik primeni znanja, koja su tokom ranijih predavanja predstavljena i da pokaže profesoru da je zaista to razumeo i da je u potpunosti sposoban da samostalno sve to izvrši i u svom budućem radu.\nTreba napomenuti i to da Obrazovni centar Akademije Oxford može organizovati po zahtevu i korporativni tip nastave i da će tada svakako predavač izaći u susret potrebama polaznika, to jest zahtevima njihovih nadležnih. Naime, ako to bude zahtevao predstavnik zainteresovane firme, predavač će u dogovoru sa njim prilagoditi prvenstveno primere iz prakse i vežbu potrebama samih polaznika, to jest njihove kompanije.\nKada i gde se održava seminar za bezbednost IT infrastrukture?\nU skladu sa zvaničnim pravilnikom Obrazovnog centra Akademije Oxford je predviđeno da specijalizovana obuka i kurs za bezbednost IT infrastrukture može biti organizovana i za fizička lica, ali i za pravna, to jest za zaposlene u kompanijama.\nDa naglasimo na samom početku i to da je korporativni tip edukacije specifičan upravo zato što su polaznici jasno određeni, pa iz tog razloga nadležni nastoje da njihove i zahteve njihovih nadređenih ispoštuju koliko god je to u datom trenutku moguće. A to znači da samo kada je u pitanju korporativni tip nastave, časovi mogu biti održani i na drugom mestu. Ako u okviru dotične kompanije postoji prostor koji je opremljen onako kako je to predviđeno aktuelnim pravilnikom institucije organizatora, a ujedno i klijent to zahteva, nastava će tamo biti organizovana. Inače su fleksibilna pravila u tom slučaju, tako da klijent ima pravo da sa nadležnima u konkretnoj poslovnici direktno definiše kako će predavanja biti organizovana. Odlučiće prvo o tome kog datuma bi trebalo da startuje korporativni vid edukacije, a potom i u kojim će terminima da budu organizovani časovi i na koji način će celokupan nastavni fond da bude raspoređen, što znači da će precizirati i trajanje korporativnog tipa nastave.\nPojedinačni polaznici imaju veliku mogućnosti izbora, uzevši u obzir da se specijalizovani kurs i obuka za bezbednost IT infrastrukture može organizovati kao prvo na klasičan način, a zatim i online. Međutim, to nije sve, jer i jedan i drugi tip edukacije mogu biti održani na čak četiri načina, tako da svaki kandidat bira hoće li predavanja pohađati u okviru standardne grupe, u paru ili samostalno, a postoji mogućnost da bude formirana i takozvana mikro grupa.\nS obzirom na to da se na 40 lokacija nalaze poslovnice pomenute obrazovne institucije, to ima sasvim dovoljnu mogućnost izbora svaki kandidat koji se opredeli za opciju da nastavu pohađa prema klasičnom principu.\nMože se odlučiti i za varijantu učenja na daljinu, kada će časovima pristupati preko ličnog računara. Potrebno je da taj uređaj ima odgovarajuće karakteristike, ali je obaveza kandidata u tom slučaju da tačno određenu vrstu softvera instalira neposredno pre početka nastave. Da bi kvalitet edukacije bio održan na zahtevanom nivou, neophodno je da veza sa internetom u toku svakog predavanja bude stabilna, a o čemu će svakako mora voditi računa kandidat. Dostupna je i tehnička podrška u okviru svake poslovnice, tako da će vrlo brzo biti rešen svaki problem na koji naiđe polaznik u tom slučaju.\nOsnovna razlika između svih pomenutih edukacija koje se nalaze u ponudi je u broju polaznika, mada se mora priznati da postoje i određene razlike u načinu njihove organizacije. Da istaknemo odmah da u jednoj grupi nastavu prati između četvoro ljudi minimalno i osmoro njih maksimalno. Sa druge strane, postoji mogućnost da bude formirana i mikro grupa, kada će predavanja pohađati troje polaznika u isto vreme, a u ponudi se nalazi i individualni seminar za bezbednost IT infrastrukture, namenjen samo jednom polazniku i nastava u paru, kada dvoje njih treba časove da pohađaju.\nKako bismo jednostavnije objasnili na koji način će biti organizovan nastava, to jest u kojim terminima, napomenućemo da pravila koja važe za nastavu u okviru klasične grupe su jedinstvena, dok za sva tri ostala tipa edukacije važe potpuno drugačija pravila.\nDakle, isključivo koordinator za nastavu i to u okviru predstavništva, u kome je grupa od četiri osobe najmanje formirana pre toga, odlučuje o svemu u vezi sa organizacijom nastave u grupi, dok se od kandidata očekuje da to bez ikakvog pogovora prihvate, jer se izmene na njihov zahtev u ovom slučaju ne dozvoljavaju. Posle prijavljivanja četiri osobe minimum i formiranja grupe će ovlašćeno lice prvo odlučiti o tome kog datuma bi trebalo da počne grupna obuka i kurs za bezbednost IT infrastrukture. Zatim je njegova obaveza da precizira i u kojim će terminima ta grupa kandidata pohađati predavanja, ali i da odredi njihov raspored, tako da to znači da će on precizirati i koliko će ukupno nastava u grupi da traje.\nKao što smo već naveli, sasvim su drugačija pravila koja će biti primenjena prilikom organizacije nastave za jednog polaznika, zatim za dvoje ili za troje, a svakako da se radi o vrlo slobodnim pravilima. U principu njih će definisati zajedno nadležno lice jedne od poslovnica Obrazovnog centra Akademije Oxford i polaznici. Da li jedan, dvoje ili troje njih, zavisi isključivo od toga za koji vid nastave se svako od njih pre toga bude odlučio. A to u suštini podrazumeva da će oni biti u obavezi da se dogovore o tome kog datuma će konkretni tip edukacije da počne, u kojim će terminima da budu organizovani časovi u tom slučaju i kako će biti nastavni fond raspoređen. Zahvaljujući takvom načinu organizacije, oni će precizirati i koliko bi trebalo ukupno da traje ili individualna nastava ili poluindividualna ili ona, koja se organizuje za mikro grupu, to jest za troje polaznika u isto vreme.\nKoliko traje specijalizovana obuka i kurs za bezbednost IT infrastrukture?\nDa bi fizička lica dobila informaciju o ukupnom trajanju nastave, moraju se izjasniti da li žele da pohađaju specijalizovani seminar za bezbednost IT infrastrukture u formi grupne nastave ili će se opredeliti za neku drugu ponuđenu opciju.\nA ako se odluče da predavanja pohađaju u okviru klasične grupe, kada četvoro do osmoro ljudi treba da prisustvuje časovima, onda treba da znaju i da će 10 časova biti raspoređeno na nedelju dana.\nPodrazumeva se da će naknadno saznati i tačan raspored časova, odnosno datum početka nastave u grupi, a sve nakon što grupa bude formirana, što znači nakon što se četiri osobe minimum u tom predstavništvu prijave.\nNasuprot tome, trajanje individualne i poluindividualne, ali i nastave za mikro grupu može biti drugačije. Naime, primenjuje se i drugačije pravilo organizacije, jer se dozvoljava kandidatima da precizno definišu sa nadležnima kako će biti raspoređen definisani broj časova, odnosno na koliko dana. U tom smislu se može dogoditi da ti vidovi edukacije traju duže nego nastava u grupi ili kraće od tog perioda.\nA u slučaju da nadležni u nekoj kompaniji žele sa tematikom ove stručne edukacije da budu upoznati njihovi zaposleni, biće organizovan korporativni kurs i obuka za bezbednost IT infrastrukture. Pravila organizacije u tom slučaju su vrlo fleksibilna, tako da o rasporedu časova dogovor treba da imaju predstavnici institucije organizatora i firme, čiji radnici će i da ih pohađaju. Upravo će oni zajedno odlučiti i o ukupnom trajanju nastave, a svakako će precizirati i sve ostalo što je vezano za organizaciju časova u tom slučaju i onda će obavestiti polaznike o svemu tome.\nSpisak gradova za kurs i obuku za bezbednost IT infrastrukture


Urban BUG :: Magazin :: Art Area :: Zombi šetnja u Beogradu 13. oktobra\nNezaobilazni deo oktobarskog kulturnog života prestonice je i predstojeći Festival srpskog filma fantastike koji će u subotu, 13. oktobra najaviti Zombi šetnja u organizaciji udruženja „Mladi kadrovi“.\nPeti po redu Zombie Walk počinje u 16h i kretaće se centralnim beogradskim ulicama: Kombank dvorana – Skupština grada Beograda – Pionirski park – Kralja Milana – Hotel Moskva – Terazije – Bezistan – Kombank dvorana.\nDogađaj je otvoren za sve građane, a prijave za besplatno šminkanje su još uvek u toku i trajaće do 11. oktobra. Dozvoljeno je i učešće dece uz obaveznu pratnju roditelja.\nPrijave se šalju na adresu: zombiewalkbelgrade@gmail.com.\nPripreme za šetnju održaće se u Kombank dvorani (bivši Dom sindikata) u periodu od 12.00 do 16.00. Učesnike će šminkati profesionalni tim pod vođstvom majstora za specijalne filmske efekte Miroslava Lakobrije, Svetlane Gutić i Meline Drouvi. Tokom šminkanja biće organizovani razni programi i aktivnosti, a najbolje maskirane zombije i njihove šminkere očekuju nagrade. Događaj i ove godine ima humanitarni karakter, a sva prikupljena sredstva biće donirana Prihvatilištu za odrasla i stara lica.\nZombi šetnja se održava u okviru 12. Festivala srpskog filma fantastike koji će biti održan od 25. do 28. oktobra u Studentskom kulturnom centru. Zemlja u fokusu ovoga puta je Južna Koreja i njena fantastična kinematografija, a oko trideset filmova iz Srbije, regiona i sveta takmičiće se za glavnu nagradu festivala – Koskar u nekoliko kategorija.\nFestival srpskog filma fantastike podržali su Ministarstvo kulture i informisanja Republike Srbije, Sekretarijat za kulturu grada Beograda, Opština Vračar, kao i niz prijatelja i sponzora festivala.


Horsko pevanje - Muzickaskola-nis.edu.rs\nAko volite da pevate, što uopšte ne mora da se vezuje za vaš talenat ili nivo prethodne obuke, već prosto i samo želite da pevate i to svim srcem, tada je horsko pevanje najbolji izbor za vas. Mnogi ljudi provode godine svog života radeći i posvećujući se porodici, a onda se nađu u nekom periodu kada se od njih ne zahteva ništa odgovorno ili vremenski zahtevno, i počnu da tuguju što ranije u svom životu nisu ispunili neke snove. U toj situaciji baš mnogi snovi postaju finansijski nedostižni, ali zarad želje za pevanjem ne treba da tugujete, već samo da pronađete grupu ljudi koja deli vaše težnje i interesovanja.\nU slučaju da ste mladi, to jest još uvek idete u osnovnu ili srednju školu, tada možete da se pridružite horovima pri muzičkim školama i računajte tada da ćete svoja subotnja prepodneva provoditi u školskim salama učeći od najboljih profesora muzike. I to pohađanje samog hora ne mora nužno da bude vezano za upis u muzičku školu, već ćete dolaziti kao pridruženi član (pikavippi ilman luottotietoja). Neke klasične osnovne škole imaju i školske sekcije horskog pevanja i najbolje je da se raspitate koja škola u vašem kraju izvodi ovo i želi da vas priključi.\nA ako imate od otprilike dvadeset do devedeset godina starosti pred vama je nekoliko opcija. Ako ste finansijski spremni da platite privatne časove uvek možete da angažujete profesionalca da vas uči opersko, narodno ili pop pevanje. Časovi mogu da budu individualni ili u manjim grupama pri takozvanim radničkim univerzitetima. Ali ako niste pri novcu, a imate jaku želju, tada možete da posetite nekoliko kulturno umetničkih društava i prijavite se za audiciju za člana hora. Njihovi kriterijumi nisu toliko visoki kao za muzičke škole ili akademije, ali ipak postoje. Ukoliko prođete audiciju davaćete nekoliko sati svog života nedeljno na redovne probe hora i upoznaćete mnoštvo sjajnih novih prijatelja usput. U slučaju da vaše kulturno umetničko društvo nastupa po državi ili svetu, počećete intezivno i da putujete, i svakako da se osećate kao zvezda.\nAko ne uspete da prođete audiciju, nemojte padati duhom, jer ćete utočište pronaći u crkvi. Mnoge naše crkve imaju mešovite horove, ne samo po polu, već i po uzrastu, i tada ćete moći da se družite sa svojim malim i velikim novim prijateljima. Nećete baš uvek pevati poskočice, ali crkvena muzika ume da bude božanstveno inspirativna po duh i dušu, i što je još važnije vođa hora je obično neko ko je muzički obrazovan i ko je više nego zainteresovan da vam pomogne da naučite pravilne tehnike pevanja.\nPored standardnih crkvenih horova, u Beogradu postoji i Crnačka gospel crkva pod imenom “Iskupljenička crkva” i tu ćete imati priliku da uvežbate i čuveno gospel pevanje. Pored svih ovih opcija potrebno je samo da se odlučite za onu koja vam najviše odgovara i da ste svesni da ljudi stiču snagu i inspiraciju najbrže kada pevaju zajedno. Nemojte samo svoje penzionerske dane provoditi u gledanju televizije, pokrenite se i upoznajte neke nove buduće prijatelje. Inspirišite dušu, a ozdravite telo i napunite se energijom, pevajući zajedno.\nViše pročitajte www.superlaina.com.


Košarkaška 2013. godina - Košarka, Top News, Vesti\nAleksandar Milosavljević 31.12.2013., 20:55\nKako i dalje važimo za košarkašku naciju, iako u poslednje vreme daleko više reprzentativnih uspeha imamo u nekim drugim sportovima, red je da se osvrnemo na dešavanja u 2013. godini kada je u pitanju „kraljica igara“.\nOsvajanje titula, pa čak i bilo koje medalje (ako izuzmemo srebro na Evropskom prvenstvu u Poljskoj 2009. godine) postali su davno prošlo vreme za našu reprezentativnu seniorsku košarku pa ako to imamo u vidu rezultati koje su ostvarili muška i ženska selekcija prethodnog leta mogli bi da nazovemo uspehom.\n„Orlovi“ su pod vođstvom Dušana Ivkovića osvojili sedmo mesto na Eurobasketu u Sloveniji što im je donelo plasman na Mundobasket koji će narednog leta biti održan u Španiji. Za neke uspeh, za neke koji još uvek žive u slavnoj prošlosti ostvareni rezultat bio je neuspeh. Realno gledano moglo je bolje, da za protivnika u četvrtfinalu nismo dobili moćnu i revanša željnu Španiju, ali je moglo da se završi i mnogo gore ako znamo u kakvom sastavu je naša selekcija otišla na ovo takmičenje. Na kraju je ostvaren cilj koji je zacrtan pre odlaska u Sloveniju. U nove pohode selekcija Srbije će u novoj godini krenuti i sa novim selektorom pošto je Ivković kao što je i obećao posle četvorogodišnjeg mandata odlučio da se povuče sa tog mesta. Naslednik Aleksandar Đorđević je naišao na iznenađujuće dobru podršku javnosti s obzirom da nema previše trenerskog iskustva, ali njegove vrline i zasluge za srpsku košarku daleko nadmašuju taj nedostatak.\nNa Svetskom prvenstvu naredne godine koje će biti održano u Turskoj igraće i naše košarkašice što se u svakom slučaju ubraja u uspeh, a za razliku od svojih kolega izabranice Marine Maljković su čak stigle i do borbe za medalje, ali su poražene i u polufinalu i u borbi za treće mesto. Međutim, apsolutno niko nema pravo da im zameri što se iz Francuske nisu vratile sa odličjem pošto su na Evropsko prvenstvo otišle bez ikakve pompe, ali su tamo prebacile sva očekivanja i konačno su žensku košarku vratile na mesto koje i zaslužuje. Nažalost ogroman uspeh reprezentacije nije pomogao šampionu Srbije Partizanu da održi na okupu tim koji je harao na ovim prostorima prethodne sezone završivši godinu bez ijednog poraza.\nKada su u pitanju juniorske selekcije one su ponovo opravdale sva očekivanja, a najzapaženiji rezultat ostvarila je muška selekcija do 19 godina koja je osvojila srebrnu medalju na Svetskom prvenstvu nakon što je u finalu poražena od neprikosnovenih Amerikanaca. Baza definitivno postoji samo je potrebno da naše „dragulje“ brusimo kako bismo od njih u dogledno vreme dobili seniorske reprezentativce.\nPartizan je nastavio dominaciju kako u domaćoj tako i u regionalnoj ligi, a prethodne sezone nije uspeo samo da osvoji Kup Radivoja Koraća koji je zasluženo pripao Crvenoj zvezdi koja se polako vraća na veliku scenu. Iako u ligaškom delu ABA lige crno-beli nisu blistali pa im je čak u jednom trenutku „visio“ plasman na završni turnir ekipa Duška Vujoševića je u pravo vreme došla u pravu formu što je i dokazala na turniru u Laktašima na kojem je bez problema najpre u polufinalu savladala Igokeu, koja je takmičenje završila na prvom mestu na tabeli, a potom i u finalu „večitog rivala“. „Parni valjak“ je punom parom došao i do 12. uzastopne titule državnog prvaka savladavši u finalu plej-ofa, lakše od očekivanog, Crvenu zvezdu koja je dugo važila za glavnog favorita u oba takmičenja, ali su na kraju oba trofeja završila u vitrinama kluba iz Humske.\nOsvajanjem Jadranske lige Partizan je obezbedio i novo učešće u Evroligi, koja je u međuvremenu promenila način kvalifikovanja u svoje takmičenje pa se sa trogodišnjeg bodovanja prešlo na učinak u jednoj sezoni. Nakon dve relativno neuspešne godine u elitnom evropskom takmičenju kada nije obezbeđen plasman u Top 16 fazu crno-beli su ove godine uspeli da izbore četvrto mesto u svojoj grupi i tako za sebe osiguraju još 14 izuzetno jakih i važnih utakmica, kako u finansijskom smislu tako i zbog činjenice da će mladi košarkaši imati priliku da steknu iskustvo i dodatni kvalitet u borbi sa najboljim evropskim košarkašima. Svakako ne smemo da zaboravimo ni na sada već hronične probleme sa novcem u kojem se nalazi klub. Uprkos svemu tome igrači ne pokazuju nezadovoljstvo već rade maksimalno znajući da će im se uloženi trud isplatiti, ako ne sada onda sigurno jednog dana kada budu došli do unosnih inostranih angažmana. Zanimljivo je da se čak ni strani košarkaši koji dođu u Humsku ne žale previše zbog navedene situacije već su spremni da se žrtvuju kako bi dodatno napredovali.\nCrvena zvezda je za razliku od svog najvećeg rivala uspela da se finansijski kosoliduje što se odrazilo i na rezultate pošto su crveno-beli posle dosta godina tavorenja uspeli da dođu do jednog od trofeja, pa makar on bio i onaj najmanje važan u Kupu Srbije. Isto tako uspeli su i da se posle punih 15 godina pauze vrate u Evroligu. Moglo bi da se kaže da je klub sa Malog Kalemegdana imao i dosta sreće da dođe do učešće u eminentnom takmičenju pošto je u polufinalu ABA lige na jedvite jade uspeo da savlada kragujevački Radnički koji je čak imao i otvoren šut za pobedu u poslednjem napadu. Ipak, to nikako ne umanjuje Zvezdin uspeh pošto je uz Igokeu bila najkonstantnija kada su u pitanju rezultati u regionalnom takmičenju. Međutim, ono što se svakako nije dopalo navijačima je da su oba važnija trofeja izgubljena u direktnoj borbi sa Partizanom.\nUteha je došla u vidu plasmana u Evroligu, ali je već prilikom žreba bilo jasno da će Crvena zvezda imati težak posao da uspešno prebrodi prvu fazu takmičenja pošto je upala u jaku i izjednačenu grupu. Nažalost, pretpostavka je bila tačna pošto crveno-beli ni sa četiri pobede nisu uspeli da dođu do Top 16 faze po čemu su jednstveni u ovom takmičenju jer je na primer Partizan sa svega tri trijumfa uspeo da obezbedi nastavak borbe sa najboljim evropskim klubovima. Zvezdi preostaje da pokuša da ostvari što bolji rezultat u Evrokupu u kojem prema predviđanjima kladionica beogradski klub važi za četvrtog favorita. Primarni cilj kluba u sezoni koja je u toku u i kojoj su trenutno prvoplasirani u ABA ligi je svakao novo učešće u Evroligi naredne takmičarske godine, a pored toga u Zvezdi se nadaju da je došlo vreme da prekinu dominaciju crno-belih na ovim prostorima.\nRadnički iz Kragujevca je samo jedan precizan šut delio od istorijskog uspeha odnosno plasmana u Evroligu, ali postavlja se pitanje da li bi im i u slučaju trijumfa u polufinalu Fajnal-fora u Laktašima protiv Crvene zvezde bilo dozvoljeno da se takmiče u eliti. Naime, uoči kraja ligaškog dela Jadranske lige kada je već postalo jasno da će Igokea završiti sezonu na prvom mestu odnosno da će se u trku za plasman umešati i Radnički iz Barselone su počela da stižu nova tumačenja pravila koja favorizuju klubove iz velikih gradova koji imaju zadovoljavajuće infrastrukturne uslove, poput odgovarajućih dvorana, hotela, blizine aerodroma…\nCela ova priča kao da je negativno uticala na Kragujevčane koji su u Superligi Srbije beležili blago rečeno loše rezultate i nisu uspeli da obezbede novo učešće u Jadranskoj ligi, ali su se ipak na mala vrata provukli pošto je Vojvodina iz finansijskih razloga morala da odustane od učešća u regionalnom takmičenju. Trenutna situacija sa novcem odnosno nedostatkom istog nije ništa bolja ni u Kragujevcu pa se velikom uspehu koji je tim ostvario plasmanom u drugi krug Evrokupa u gradu na Lepenici niko nije obradovao pošto to samo znači dodatne troškove.\nMega Vizura odnosno Miško Ražnatović se odlučio na potpuno drugačiji koncept što se pokazalo kao pravi potez. Naime, naš poznati menadžer je odlučio da u jedan tim okupi talentovane košarkaše i da im priključi dvojicu ili trojicu nešto iskusnijih igrača koji su svi zajedno pod vođstvom Dejana Mlojevića doneli nešto novo u srpsku košarku. Nije mnogo nedostajalo klubu koji je stacioniran u Zemunu da se čak domogne i finala Superlige Srbije, ali je na kraju prevagnuo suvi kvalitet Crvene zvezde. Plasman u ABA ligu je ocenjen kao uspeh što on i jeste. Na početku nove sezone Megi, koja je zbog pravila da jedan grad ne može da ima tri predstavnika u ABA ligi morala da se preseli u Smederevo, nisu se davale velike šanse u ovom takmičenju, ali su mladići pokazali da su te procene bile pogrešne i više su gotovo uopšte ne postavlja pitanje da li će ovaj klub da izbori opstanak u ABA ligi.\nKada smo govorili o učešću naše reprezentacije na Eurobasketu u Sloveniji namerno smo preskočili da se prisetimo kako je to takmičenje uopšte završeno. Francuzi predvođeni fenomenalnim Tonijem Parkerom prvi put u istoriji su uspeli da se domognu evropskog zlata pobedivši najpre u četvrtfinalu domaćina, potom u polufinalu do tada nadmoćnu Španiju i na kraju u finalu Litvaniju. interesantno je da su „orlovi“ u grupnoj fazi takmičenja savladali finaliste. Treće mesto je pripalo „crvenoj furiji“ koja je prilično nadmeno došla na ovo takmičenje očekujući da će se svi unapred predati što definitivno nije bio slučaj, makar kada su u pitanju Francuzi, a zube su im pokazali i Slovenci koji su ih savladali u prvoj fazi takmičenja, ali i Grci i potom Italijani koji su pod čudnim okolnostima slavili u drugom delu.\nU Evroligi ništa novo. Ponovo je Olimpijakos na završni turnir, koji je odigran u Londonu i na kojem su gledaoci praktično uterivani u dvoranu kako bi se popunila mesta (toliko o popularnosti košarke u Velikoj Britaniji), došao kao apsolutni autsajder i ponovo je klub iz Pireja dokazao da je najopasniji kada ga potcenjuju. Iako je klub napustio Dušan Ivković novi trener Jorgos Barcokas je uspeo da nastavi istim putem pa je najpre u polufinalu savladao favorizovani CSKA koji je važio i za glavnog favorita, da bi u finalu nakon ogromnog zaostatka u prvom poluvremenu MVP turnira Vasilis Spanulis zatrpao koš Reala, koji je pre toga u polufinalu bio bolji od Barselone, za odbranu trofeja i veliko slavlje crveno-belog dela Atine.\nNi u NBA ligi nije bilo novog šampiona pošto je Majami Hit treću sezonu uzastopno osvojio šampionski prsten pošto je u velikom finalu uspeo da savlada San Antonio Sparse sa 4:3 u pobedama. A moglo je sve da bude drugačije da Rej Alen u šestoj utakmici u poslednjem napadu nije uspeo trojkom iz nemoguće pozicije da obezbedi svom timu produžetak koji je tim Erika Spolstre rešio u svoju korist i time sebi obezbedio sedmi meč u kojem nije bilo toliko drame pošto je Majami trijumfovao sa sedam poena razlike. I drugi put u svojoj karijeri za najkorisnijeg igrača finala proglašen je LeBron Džejms koji je tek dolaskom na Floridu uspeo da se okiti šampionskom titulom (dve u nizu) što mu nije polazilo od ruke dok je nastupao za Klivlend iako je i kao Kavalir dva puta bio MVP ligaškog dela takmičenja.\nKK Crvena zvezdaKK Mega VizuraKK olimpijakosKK PartizanKK Radnički KragujevacKošarkaška reprezentacija Srbijemajami hit\nPrethodna vest Rios ne dolazi u Partizan\nSledeća vest Nadal se ‘osvetio’ Rosolu u Dohi\nNadal se ‘osvetio’ Rosolu u Dohi